Για την πατρίδα...: Φεβρουαρίου 2011\n"Γιατί να ανατεθεί σε ιδιώτη η έκδοση της Κάρτας του Πολίτη;;;"\nΑναρτήθηκε από Νεοδημοκράτης blogger στις 9:32 π.μ. Δεν υπάρχουν σχόλια:\nΕτικέτες Ζώης, Νάκος, Στυλιανίδης\n"Πείτε μας κ.Παπανδρέου πότε είχατε συμφωνήσει με το ΔΝΤ;"\nΚρίσιμα ερωτήματα αναφορικά με τα στοιχεία που έχουν έρθει στην δημοσιότητα ότι ο πρωθυπουργός Γιώργος Παπανδρέου είχε επικοινωνία με τον επικεφαλής του ΔΝΤ πριν από τις εκλογές του 2009, όταν βρισκόταν στην αντιπολίτευση και είχε συμφωνήσει να τον Ντομινικ Στρος Καν να θέσει την Ελλάδα υπό τον έλεγχο του ΔΝΤ θέτει η Ν.Δ..\nΌπως ανέφερε ο εκπρόσωπος της ΝΔ κ. Μιχελάκης τα ερωτήματα προς τον κ. Παπανδρέου πολλαπλασιάζονται «και τον καλούμε να απαντήσει ευθέως και χωρίς περιστροφές:\n»Πρώτον: Αληθεύουν οι πληροφορίες ότι βρισκόταν σε διαβουλεύσεις με τον επικεφαλής του ΔΝΤ από τον καιρό που βρισκόταν στην Αντιπολίτευση;\n»Δεύτερον: Αν ισχύει αυτή η πληροφορία, πώς ο Πρωθυπουργός από τη μία διαβεβαίωνε τους Έλληνες ότι "λεφτά υπάρχουν" και από την άλλη διαβουλευόταν με τον επικεφαλής του ΔΝΤ, αλλά και πώς, ενώ δημόσια κατήγγελλε το ΔΝΤ, παρασκηνιακά συζητούσε μαζί του;\n»Τρίτον: Πότε ακριβώς είχε ληφθεί η απόφαση προσφυγής στο ΔΝΤ με δεδομένο ότι ο υφυπουργός Οικονομικών κ. Σαχινίδης, με συνέντευξή του στη ΝΕΤ, στις αρχές Μαΐου, έχει αποκαλύψει ότι το "ΔΝΤ ήταν η πρώτη επιλογή και η μόνη που υπήρχε από τις 5 Οκτωβρίου", υπογραμμίζοντας πως "όταν ανέλαβε το ΠΑΣΟΚ τη διακυβέρνηση της χώρας διαπίστωσε ότι η μόνη επιλογή που είχε ήταν να προσφύγει στο ΔΝΤ";\nΑναφερόμενος στις πληροφορίες που είχαν δει το φως της δημοσιότητας προ ημερών, ότι ο κ. Παπανδρέου είχε ζητήσει τη βοήθεια του Δ.Ν.Τ από το Δεκέμβριο του 2009, ο κ. Μιχελάκης πρόσθεσε:\n«Στα ερωτήματα αυτά προστίθενται και σε εκείνα που, ήδη, έχουμε αναπτύξει (21/2) αλλά -μέχρι σήμερα- παραμένουν αναπάντητα:\n»Πρώτον: Γιατί ο Πρωθυπουργός, ενώ συζητούσε μυστικά με τον κ. Στρος Καν, δημόσια αποπροσανατόλιζε τους Έλληνες λέγοντας (το Δεκέμβριο του 2009), ότι "τα σενάρια προσφυγής μας στο ΔΝΤ δεν υπάρχουν" και επιμένοντας (τον Ιανουαρίου του 2010), ότι "δεν υπάρχει περίπτωση να προσφύγουμε στο ΔΝΤ";\n»Δεύτερον: Γιατί ο Πρωθυπουργός και η Κυβέρνηση, ενώ γνώριζαν την κατάσταση της Οικονομίας, φούσκωσαν το έλλειμμα του 2009, αυξάνοντας τεχνητά τις δαπάνες και ακυρώνοντας μέτρα που είχαν δρομολογηθεί, όπως η τακτοποίηση των ημιυπαίθριων;\n»Τρίτον: Γιατί, στη συνέχεια, καθυστέρησαν να πάρουν τα μέτρα που χρειάζονταν, παρόλο που ο Πρόεδρος της Νέας Δημοκρατίας Αντ. Σαμαράς τους ζητούσε να "ξεκολλήσουν, επιτέλους";\n»Τέταρτον: Γιατί απαξίωναν την ελληνική οικονομία με τις δηλώσεις για επικείμενη "χρεοκοπία", για "διεφθαρμένη χώρα", για οικονομία που μοιάζει με τον "Τιτανικό";\n»Πέμπτον: Γιατί ο Πρωθυπουργός δεν αναζήτησε πρώτα λύση μέσα στους ευρωπαϊκούς μηχανισμούς, αλλά αποφάσισε να οδηγήσει συνειδητά τη χώρα στο ΔΝΤ;\n»Έκτον: Γιατί, ενώ τον Ιούνιο του 2009, υποστήριζε ότι οι πρακτικές του ΔΝΤ "είναι επίσημες πράξεις, με τις οποίες ουσιαστικά κόβει το μέλλον της χώρας", και καταδικάζουν τη χώρα "στην υπανάπτυξη σε μόνιμη βάση", επέλεξε παρασκηνιακά να προσφύγει στο ΔΝΤ;\n»Έβδομον: Γιατί η κυβέρνηση του ΠΑΣΟΚ δεν προχώρησε στην εξασφάλιση των δανείων που χρειαζόταν η χώρα όταν τα spreads ήταν ακόμη χαμηλά;\n»Όγδοον: Γιατί, ενώ γνώριζαν την κατάσταση και μεθόδευαν υπαγωγή στο ΔΝΤ, κατέθεσαν -για το 2010- ένα παντελώς πλαστό Προϋπολογισμό, μοιράζοντας ανεκπλήρωτες υποσχέσεις, παροχές και αυξήσεις;\n»Ένατον: Πως γίνεται από τη μία να λένε ότι δεν ήξεραν την κατάσταση της Οικονομίας και από την άλλη να συζητούν την υποταγή της χώρας στο ΔΝΤ;\n»Τι κρύβεται, τελικά, πίσω από την απόφαση εκείνη;»\nΑναρτήθηκε από Νεοδημοκράτης blogger στις 2:05 π.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 5:22 π.μ. Δεν υπάρχουν σχόλια:\nΘ.Καράογλου: Εξαπάτηση και εμπαιγμός της Κυβέρνησης προς τους δημοσίους υπαλλήλους!\nΑρ. Πρωτ. 11978/24.02.2011\nΟ εμπαιγμός, η αλαζονεία και η πολιτική εξαπάτηση της Κυβέρνησης του ΠΑΣΟΚ έναντι των υπαλλήλων που υπηρετούν στον δημόσιο τομέα, συνεχίζεται χωρίς όρια. Έξι μήνες μετά την ψήφιση του σχεδίου «Καλλικράτης», η Κυβέρνηση αποδεικνύει για ακόμη μια φορά την αναξιοπιστία και την προχειρότητα, που τη χαρακτηρίζουν. Με την ίδια, μάλιστα προχειρότητα συνέταξε το σχέδιο «Καλλικράτης», τα αποτελέσματα του οποίου είναι σήμερα ορατά. Προχωρά τώρα στον εμπαιγμό 50.000 δημοσίων υπαλλήλων, τους οποίους η ίδια κάλεσε να κάνουν εθελοντικές μετατάξεις, αναιρώντας τις ίδιες της τις αποφάσεις. Έτσι, υπάλληλοι που υπηρετούν σε τεχνικές υπηρεσίες των πρώην Περιφερειών και των Νομαρχιακών Αυτοδιοικήσεων, αλλά και υπηρετούντες στην κεντρική διοίκηση, βρίσκονται σε καθεστώς πανικού με τα νέα αιφνιδιαστικά μέτρα που έθεσε ο Ν. 3899/2010 «Επείγοντα μέτρα εφαρμογής του προγράμματος στήριξης της ελληνικής οικονομίας».\nΣυγκεκριμένα, οι υπάλληλοι αυτοί θα χάσουν περίπου το 30% των μισθολογικών τους απολαβών, στις οποίες αν συνυπολογιστούν οι περικοπές των επιδομάτων του 2010, αλλά και τα γενικότερα επαχθή μέτρα που έλαβε η Κυβέρνηση του ΠΑΣΟΚ, κυριολεκτικά οδηγούνται στην εξαθλίωση. Και ενώ, το σχέδιο «Καλλικράτης» αναφέρει ρητά, ότι το μεταφερόμενο προσωπικό των Νομαρχιακών Αυτοδιοικήσεων στις Περιφέρειες και το μετατασσόμενο προσωπικό σε Περιφέρειες και Δήμους, δεν θα χάσει τις τυχόν επιπλέον τακτικές αποδοχές και τα πάσης φύσεως επιδόματα, διατηρώντας τα ως προσωπική διαφορά, εντούτοις στο Ν. 3899/2010 και στο άρθρο 2 παρ.22 καταργεί την παραπάνω διάταξη του Ν.3852/2010. Η ίδια η Κυβέρνηση φάσκει και αντιφάσκει. Νομοθετεί και το πρωτοφανές είναι, ότι το ένα της νομοθέτημα ακυρώνει το άλλο. Οφείλει άμεσα να αποκαταστήσει την αδικία αυτή, καταργώντας τη συγκεκριμένη διάταξη, η οποία δημιουργεί ανασφάλεια, φοβία και αναποτελεσματικότητα στους συγκεκριμένους υπαλλήλους και να νομοθετεί με περισσότερη σοβαρότητα, υπευθυνότητα και συγκεκριμένο σχέδιο.\n- Προτίθενται τα συναρμόδια Υπουργεία να προβούν στην κατάργηση της διάταξης, που περικόπτει ακόμη περισσότερα από τους δημοσίους υπαλλήλους;\nΑναρτήθηκε από Νεοδημοκράτης blogger στις 5:08 π.μ. Δεν υπάρχουν σχόλια:\nΕτικέτες Καράογλου, ΝΔ\nΘ.Καράογλου: Λειτουργικά προβλήματα στο Νοσοκομείο ΠαπαγεωργίουΝ\nΑρ. Πρωτ. 11977/24.02.2011\nΈντονα είναι τα προβλήματα που αντιμετωπίζει το Νοσοκομείο Παπαγεωργίου στη Θεσσαλονίκη, με αποτέλεσμα να τίθενται σε κίνδυνο ακόμη και οι ζωές των ίδιων των ασθενών. Το Νοσοκομείο δυσλειτουργεί τις ημέρες των εφημεριών και η ασφάλεια των ασθενών κινδυνεύει σε κάθε γενική εφημερία, παρά τις φιλότιμες προσπάθειες των εργαζομένων να εξυπηρετήσουν τους πάσχοντες. Η υποστελέχωση των τμημάτων επειγόντων περιστατικών και η μη σωστή κατανομή των περιστατικών, προκαλούν ασφυξία, με συνέπεια την πλημμελή εξυπηρέτηση των ασθενών.\nΤο νοσοκομείο αντιμετωπίζει τα εν λόγω λειτουργικά προβλήματα εξαιτίας της αθρόας προσέλευσης ασθενών, συγκριτικά με τα υπόλοιπα νοσοκομεία που εφημερεύουν. Είναι χαρακτηριστικό, ότι σε κάθε εφημερία προσέρχονται στο τμήμα επειγόντων περιστατικών 1.200-1.400 άτομα, ενώ στο αντίστοιχο νοσοκομείο που εφημερεύει 300 άτομα. Είναι προφανές, ότι οι 50 νοσηλευτές που αποτελούν το έμψυχο δυναμικό του τμήματος και των εξωτερικών ιατρείων, δεν επαρκούν, με αποτέλεσμα να προκαλείται η οργή και η αγανάκτηση των ασθενών και των συνοδών τους. Το νοσοκομείο Παπαγεωργίου είναι ένα από τα μεγαλύτερα νοσοκομεία της Βόρειας Ελλάδας, οι ανάγκες του οποίου είναι αυξημένες και επιβεβλημένες.\n- Τι μέτρα προτίθεται να λάβει η ηγεσία του αρμόδιου Υπουργείου για την αντιμετώπιση δυσλειτουργιών που παρατηρούνται τις ημέρες των εφημεριών του νοσοκομείου, οι οποίες θέτουν σε κίνδυνο την ασφάλεια των ασθενών;\nΑναρτήθηκε από Νεοδημοκράτης blogger στις 5:05 π.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 11:14 π.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 4:47 μ.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 6:31 π.μ. Δεν υπάρχουν σχόλια:\nΠαραιτούνται και "την κάνουν" ακόμη και σκληροπυρηνικοί υποστηρικτές του Α.Παπαμιμίκου που τους είχε βάλει και στην Κεντρική Επιτροπή της ΟΝΝΕΔ!\nΑναρτήθηκε από Νεοδημοκράτης blogger στις 4:39 π.μ. Δεν υπάρχουν σχόλια:\nΕκτός δημοτικού συμβουλίου, τέθηκε με απόφαση του γενικού γραμματέα αποκεντρωμένης διοίκησης της Περιφέρειας Ηλία Λιακόπουλου, ο επικεφαλής του συνδυασμού "Πειραιάς-Πόλη Θρύλος", Πέτρος Μαντούβαλος.\nH απόφαση ελήφθη μετά την αναίρεση που άσκησε ο Άρειος Πάγος κατά της αθωωτικής απόφασης του Τριμελούς Εφετείου Κακουργημάτων για τον Π. Μαντούβαλο, το όνομά του οποίου είχε εμπλακεί στην υπόθεση του αποκαλούμενου παραδικαστικού κυκλώματος.\nΔημοτικοί σύμβουλοι της παράταξης του Π.Μαντούβαλου κάνουν λόγο "διαδικαστικό θέμα" και ότι μέχρι χθες, ο Συνδυασμός δεν είχε καμία επίσημη ενημέρωση.\nΟ Πέτρος Μαντούβαλος θα μπορέσει να επανέλθει στο δημοτικό συμβούλιο όταν θα επαναληφθεί το δικαστήριο και υπάρξει αθωωτική απόφαση.\nΑναρτήθηκε από Νεοδημοκράτης blogger στις 5:17 μ.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 5:16 μ.μ. Δεν υπάρχουν σχόλια:\nΠρώτο προεκλογικό σποτάκι..."Εγώ είμαι υπεύθυνος,δεν είμαι Παπανδρέου!"\nΑναρτήθηκε από Νεοδημοκράτης blogger στις 4:51 π.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 4:06 π.μ. Δεν υπάρχουν σχόλια:\nΑυτά γράφουν τα blogs για την Οργάνωση των Νέων μας...μέλη του Εκτελεστικού Γραφείου γίνονται περίγελος!\nΓράψαμε πως οι σημερινές ομιλίες ήταν πιο αξιοπρεπείς από τις προηγούμενες ωστόσο 1-2 ήταν για πολλά γέλια...\nΗ πρώτη ήρθε από τον αιώνιο Υπεύθυνο της ΜΑΚΙ Παρασκευά Σκιαδόπουλο aka "Paris" που έφτασε στα 30 του και ακόμα μυαλό δε λέει να βάλει και να προσφέρει τίποτα ουσιαστικό.\nΗ πλάκα άρχισε όταν προσπάθησε να κάνει μια πολιτική ανάλυση, η οποία κατέληξε σε έκθεση ιδεών νηπιαγωγείου ενώ συνεχίστηκε με άναρχες κραυγές. Οι παριστάμενοι έκαναν λόγο για "moo" και "yoo" που κάποια σχέση είχαν με το onnedradio αλλά άκρη δεν έβγαλε κανείς.\nΠάντως ο Σκιαδόπουλος μια χαρά έχει βολευτεί τόσα χρόνια καθώς πλακάκια τα είχε και με τον Παπανικολάου και τώρα έγινε και τσάτσος του Παπαμιμίκου, μπήκε στο Εκτελεστικό και ευθύνες δεν έχει. Ας είναι καλά τα υπόλοιπα κορόιδα που έμειναν στην απέξω...\nΑναρτήθηκε από Νεοδημοκράτης blogger στις 3:59 π.μ. Δεν υπάρχουν σχόλια:\nΕτικέτες ΟΝΝΕΔ, Σκιαδόπουλος\nΟ εκπρόσωπος της ΝΔ, Γιάννης Μιχελάκης, ζήτησε και πάλι σήμερα, την απομάκρυνση του υπουργού Οικονομικών Γιώργου Παπακωνσταντίνου και του επέρριψε ευθύνες όσον αφορά τη συμφωνία με την τρόικα.\nΠαράλληλα χαρακτήρισε μια κακοστημένη φάρσα την υποτιθέμενη, όπως είπε, “οργή της κυβέρνησης” απέναντι στην τρόικα για τις ανακοινώσεις που αφορούν την εκποίηση δημόσιας περιουσίας ύψους 50 δισ. ευρώ. Ο Γ. Μιχελάκης είπε χαρακτηριστικά: “Στις 23 Σεπτεμβρίου 2010, ο ίδιος ο κ. Παπανδρέου, σε ομιλία του στο Economic Club στη Νέα Υόρκη, ανακοίνωνε ένα “φιλόδοξο πρόγραμμα σε ένα ευρύτατο φάσμα τομέων, όπως μεταφορές, ενέργεια, τηλεπικοινωνίες, ΔΕΚΟ και τράπεζες, μέσω απευθείας πώλησης, υπογραφής σύμβασης παραχώρησης, ιδιωτικοποιήσεων”, κ.λ.π. Σήμερα, ο κ. Παπανδρέου και ο Υπουργός του των Οικονομικών συμφωνούν με την τρόικα για εκποιήσεις 50 δισ. ευρώ”.\nΣε ότι αφορά τον κ. Παπακωνσταντίνου, στις δηλώσεις του ο κ. Μιχελάκης τον κατηγορεί για αυταρχικό και ανεύθυνο τρόπο με τον οποίο χειρίζεται τα ζητήματα της Εθνικής Οικονομίας και κάνει λόγο για non paper που μοιράστηκε είτε πριν τη συνέντευξη Τύπου της τρόικας, είτε μετά, με το οποίο "ομολογεί μια απόφαση που λήφθηκε κρυφά από τη Βουλή και το λαό"!!!\n“Τώρα πια, δεν του απομένει παρά μόνο να υποβάλει άμεσα την παραίτησή του”, συμπληρώνει.\nΑναρτήθηκε από Νεοδημοκράτης blogger στις 5:39 μ.μ. Δεν υπάρχουν σχόλια:\nΔήλωση του Γ. Μιχελάκη σχετικά με την προκλητική συνέντευξη τύπου της Τρόικας!\n«Είναι αργά για ψεύτικα δάκρυα από την κυβέρνηση. Η μεταμεσονύκτια θεατρική παράστασή της αποτελεί φαρσοκωμωδία. Η χθεσινή τηλεοπτική κατάργησή της από την Τρόικα, που προσέλαβε την αξιοπρέπεια του Ελληνικού λαού, είχε ήδη συντελεστεί με το Μνημόνιο, που υπέγραψε πανηγυρίζοντας.\nΗ καθυστερημένη “ιερή αγανάκτησή της” δεν αποσκοπεί σε τίποτε άλλο παρά στην εξαπάτηση του Ελληνικού λαού, που αισθάνθηκε οργή για την ταπεινωτική συμπεριφορά των ξένων κυβερνητικών εταίρων.Γιατί, ήδη η κυβέρνηση ήξερε πολύ καλά και τις προθέσεις και τις αποφάσεις της Τρόικας.\nΜαζί τις είχαν αποφασίσει, όπως κατ΄ επανάληψη, δημόσια έχει δηλώσει ο κ. Παπακωνσταντίνου!!!\nΠώς αλλιώς, λοιπόν, να εξηγήσει κάποιος την απίστευτη πρόκληση της Τρόικας η οποία ούτε λίγο ούτε πολύ μας κάνει τη χάρη να μην συμπεριλάβει στη γενική εκποίηση τα αρχαία μας μνημεία;\nΠώς αλλιώς, λοιπόν, να εξηγήσει κάποιος τις προσβλητικές αναφορές για τις αντιδράσεις του λαού στα σκληρά μέτρα;\nΑναρτήθηκε από Νεοδημοκράτης blogger στις 7:33 π.μ. Δεν υπάρχουν σχόλια:\nΕτικέτες Μιχελάκης, ΝΔ, Οικονομία\nΤο όνομα του Μ.Έβερτ στην αίθουσα συνεδριάσεων του Δήμου Αθηναίων ζητά ο Ν.Κακλαμάνης!\nΑναλυτικά η επιστολή: «Κύριε Δήμαρχε, Ο Δήμος της Αθήνας θρηνεί από χθες την απώλεια του αείμνηστου Δημάρχου Μιλτιάδη Έβερτ. Ενός ανθρώπου που κόσμησε την δημόσια ζωή του τόπου και σφράγισε με τη δημιουργία του «Αθήνα 9,84», του πρώτου ελεύθερου δημοτικού ραδιοφώνου, το πέρασμά του από τον Δήμο της πόλης των Αθηναίων. Εκτός των άλλων οφειλομένων τιμών εκ μέρους του Δήμου μας, σας ζητώ όπως δοθεί στο αμφιθέατρο του «9,84» ή στην αίθουσα συνεδριάσεων του Δημοτικού Συμβουλίου το όνομα του εκλιπόντος Δημάρχου Μιλτιάδη Έβερτ. Σας ευχαριστώ, Ο επικεφαλής του συνδυασμού «Αθήνα, Πόλη της Ζωής μας»\nΑναρτήθηκε από Νεοδημοκράτης blogger στις 5:17 π.μ. Δεν υπάρχουν σχόλια:\nΕτικέτες Δήμος Αθηναίων, Έβερτ, Κακλαμάνης, ΝΔ\nΞεκάθαρες και πατριωτικές κουβέντες στον Τρισέ απ΄τον Αντώνη Σαμαρά\nΔε μάσησε τα λόγια του ο ο Πρόεδρος της Νέας Δημοκρατίας Αντώνης Σαμαράς. Και στη συνάντησή του στη Φρανκφούρτη, με τον πρόεδρο της Ευρωπαϊκής Κεντρικής Τράπεζας κ. Τρισέ- μια συνάντηση που κράτησε μία ολόκληρη ώρα -δεν μίλησε μόνο για την Ευρώπη, αλλά για την Ελλάδα.\nΠρόβαλε για ακόμη μία φορά την αταλάντευτη θέση της Νέας Δημοκρατίας για το ελληνικό χρέος και την αναγκαιότητα ανάπτυξης για να βγει η πατρίδα μας από τον φαύλο κύκλο της ύφεσης. Ανάπτυξης για την οποία το κόμμα της αξιωματικής αντιπολίτευσης έχει καταθέσει ολοκληρωμένες προτάσεις που έχουν συγκεκριμένη στόχευση, που έχουν κοστολογηθεί και μπορεί να φέρουν ελπίδα και σταθερότητα. Και επιπλέον, ο Αντώνης Σαμαράς ζήτησε από τον κ. Τρισέ η Ευρωπαϊκή Κεντρική Τράπεζα να συνεχίσει να χρηματοδοτεί τις ελληνικές Τράπεζες. Με μια κρίσιμη επισήμανση που αφορά πρωτίστως την κυβέρνηση Παπανδρέου: Οι χρηματοδοτήσεις να κατευθύνονται στην πραγματική Οικονομία και στην ενίσχυσή της.\nΈχασε τη μάχη για τη ζωή, σε ηλικία 72 ετών, ο πρώην πρόεδρος και ιδρυτικό μέλος της ΝΔ Μιλτιάδης Έβερτ, μετά από πολυήμερη νοσηλεία σε Μονάδα Εντατικής του Ιπποκρατείου. Τις τελευταίες ημέρες νοσηλευόταν σε κώμα.\nΤην είδηση ανακοίνωσε από το βήμα της Βουλής ο υπουργός Υγείας εκφράζοντας τα συλλυπητήρια του στην οικογένειά του.\nΤα συλλυπητήριά τους επίσης εξέφρασαν ο πρώην Πρωθυπουργός Κώστας Καραμανλής και ο κοινοβουλευτικός εκπρόσωπος της ΝΔ Κώστας Μαρκόπουλος.\nΑναρτήθηκε από Νεοδημοκράτης blogger στις 4:20 μ.μ. Δεν υπάρχουν σχόλια:\nΕτικέτες Έβερτ, ΝΔ\nΠροβληματισμός για τις εξελίξεις σε Τίρανα και Σκόπια\nΑρ. Πρωτ. 10781/09.02.2011\nΈντονη ανησυχία και προβληματισμός επικρατούν το τελευταίο διάστημα, εξαιτίας της ταυτόχρονης πολιτικής κρίσης, που βρίσκεται σε εξέλιξη στην Αλβανία και στο κρατίδιο των Σκοπίων. Η κρίση αυτή, παρόλο που έχει διαφορετικά ποιοτικά χαρακτηριστικά και προϊστορία και στις δυο χώρες, θέτει σε κίνδυνο την γεωπολιτική σταθερότητα στα Δυτικά Βαλκάνια. Αποτέλεσμα της κατάστασης όπως έχει διαμορφωθεί, είναι να παραλύει η ομαλή πολιτική λειτουργία των δυο χωρών, θέτοντας σε αμφισβήτηση την ευρωπαϊκή προοπτική τους. Η αστάθεια, όμως, αυτή δημιουργεί κινδύνους και εθνικιστικές εξάρσεις.\nΜια από τις ανησυχίες, όμως, που υπάρχει είναι η προστασία των δικαιωμάτων των ομογενών που διαμένουν στην περιοχή, καθώς το κλίμα έχει οξυνθεί ιδιαίτερα τις τελευταίες ημέρες. Φόβοι, μάλιστα εκφράζονται για πιθανή ροή μεταναστών προς τη χώρα μας, σε περίπτωση που η κατάσταση τεθεί εκτός ελέγχου. Οι εξελίξεις και στις δυο χώρες αποδεικνύουν το πόσο εύθραυστοι είναι οι θεσμοί στις χώρες αυτές. Δεδομένου, του μεγάλου όγκου ομογενών, εκφράζονται φόβοι για τους ίδιους και τις οικογένειές τους, συνεπώς το αρμόδιο Υπουργείο, μέσω των προξενικών υπηρεσιών οφείλει να μεριμνήσει για την προστασία των δικαιωμάτων τους.\n- Έχει προβεί η ηγεσία του αρμόδιου Υπουργείου σε έναν σχεδιασμό για τη μέριμνα των δικαιωμάτων των Ελλήνων ομογενών, δεδομένου του έκρυθμου κλίματος που επικρατεί στις γειτονικές χώρες της Αλβανίας και του κρατιδίου των Σκοπίων;\nΑναρτήθηκε από Νεοδημοκράτης blogger στις 4:03 π.μ. Δεν υπάρχουν σχόλια:\nΕτικέτες Αλβανία, Καράογλου, ΝΔ, Σκόπια\nΕρώτηση ευρωβουλευτών της Ν.Δ για προστασία της Αγ. Σοφιάς\nΟι δύο ευρωβουλευτές αναφερόμενοι σε σχετικά δημοσιεύματα του τουρκικού Τύπου και υπογραμμίζοντας ότι αυτά συμβαίνουν ενώ μόλις πριν δύο μήνες η Κωνσταντινούπολη ήταν Πολιτιστική Πρωτεύουσα της Ευρώπης, αναφέρουν συγκεκριμένα στην ερώτησή τους: «Σύμφωνα με δημοσίευμα της τουρκικής εφημερίδας Sabah, οι κακοτεχνίες και οι παραλείψεις κατά το έργο ανάπλασης του εξωτερικού τοιχώματος του ναού της Αγίας Σοφίας στην Κωνσταντινούπολη, επ' ευκαιρία του ότι η Κωνσταντινούπολη ήταν Πολιτιστική Πρωτεύουσα της Ευρώπης το 2010 μπορεί να έχουν ως αποτέλεσμα μεγάλες ανεπανόρθωτες ζημιές στα μεγάλης αξίας μωσαϊκά που βρίσκονται στο εσωτερικό του.\n*Προτίθεται να επιστήσει την προσοχή για την εσπευσμένη ολοκλήρωση των έργων ανάπλασης, προκειμένου να προστατευτεί από ανεπανόρθωτες φθορές το μοναδικό αυτό πολιτιστικό και θρησκευτικό μνημείο;\n*Έχει ολοκληρωθεί ο απολογισμός για τα έργα που έγιναν στο πλαίσιο της Ευρωπαϊκής Πολιτιστικής Πρωτεύουσας;\nΑναρτήθηκε από Νεοδημοκράτης blogger στις 3:38 π.μ. Δεν υπάρχουν σχόλια:\nΕτικέτες Ευρωβουλή, Κουμουτσάκος, ΝΔ, Παπανικολάου\nΘ.Καράογλου: Απαράδεκτες πρακτικές σε βάρος των Βορειοηπειρωτών\nΜια δυσάρεστη έκπληξη περιμένει τους Βορειοηπειρώτες, που συνδιαλέγονται με το Ελληνικό δημόσιο. Η Κυβέρνηση επίμονα και ανεξήγητα υποχρεώνει την αναγραφή των ονομάτων των Βορειοηπειρωτών στα μητρώα των δημοσίων υπηρεσιών με λατινικούς χαρακτήρες. Είναι απαράδεκτο, να εκδίδονται από τις δημόσιες υπηρεσίες, μετά βέβαια από σχετικές εντολές, στο ίδιο πρόσωπο, έγγραφο απόδοσης ΑΦΜ στα Ελληνικά, βιβλιάριο υγείας στα Αλβανικά, εγγραφή στους ειδικούς εκλογικούς καταλόγους στα Αλβανικά και δίπλωμα οδήγησης με επώνυμο στα Ελληνικά και όνομα στα Αλβανικά.\nΑυτές οι πρακτικές της Κυβέρνησης, για τις οποίες αποφάνθηκε σχετικά σε προσφυγή ομογενούς η Αρχή Προστασίας Δεδομένων Προσωπικού Χαρακτήρα, είναι απαράδεκτες. Μάλιστα η ίδια η Ανεξάρτητη Αρχή επισήμανε, ότι η συγκεκριμένη εγκύκλιος περί χρήσης λατινικών χαρακτήρων, δεν είναι δεσμευτική για τους Βορειοηπειρώτες και αντίκειται σε βασικές διατάξεις του Συντάγματος. Ο εξαλβανισμός των ονομάτων των Βορειοηπειρωτών που επιχειρεί η Κυβέρνηση, είναι προσβλητικός και εξευτελίζει τους ομογενείς. Άλλωστε οι Βορειοηπειρώτες ομογενείς διεκδικούν το αυτονόητο, να αναγράφεται δηλαδή το όνομά τους στη μητρική τους γλώσσα.\n- Για ποιους λόγους και με ποιο σκεπτικό η Κυβέρνηση, προχώρησε στην αναγραφή των ονομάτων των Βορειοηπειρωτών ομογενών με λατινικούς χαρακτήρες στις δημόσιες υπηρεσίες;\n- Προτίθεται το αρμόδιο Υπουργείο, να αποσύρει την σχετική εγκύκλιο περί χρήσης λατινικών χαρακτήρων, έπειτα από την εισήγηση και της Αρχής Προστασίας Δεδομένων Προσωπικού Χαρακτήρα;\nΑναρτήθηκε από Νεοδημοκράτης blogger στις 3:34 π.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 3:32 π.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 3:55 μ.μ. Δεν υπάρχουν σχόλια:\nΑναρτήθηκε από Νεοδημοκράτης blogger στις 3:53 μ.μ. Δεν υπάρχουν σχόλια:\nΟ κ.Παπανδρέου σπέρνει ανέμους και θερίζει θύελλες!\nΟ Εκπρόσωπος της Νέας Δημοκρατίας κ. Γιάννης Μιχελάκης, για τα όσα είπε ο Κυβερνητικός Εκπρόσωπος και για τις συλλήψεις αγροτών, έκανε χθες την ακόλουθη δήλωση:\n«Ενώ στην Αθήνα ο κ. Πεταλωτής μιλά για διάλογο, την ίδια ώρα στον Προμαχώνα γίνονται συλλήψεις αγροτών.\nΕνώ ο ίδιος ισχυρίζεται πως η κυβέρνηση λύνει προβλήματα, οι αγρότες γονατίζουν από τις αυξήσεις στους φόρους, στα καύσιμα και στο ρεύμα, που επέβαλε το ΠΑΣΟΚ.\nΗ Νέα Δημοκρατία είναι κατά του κλεισίματος των δρόμων.\nΔεν ανέχεται, όμως, τον κυβερνητικό αυταρχισμό.\nΚαταδικάζει την απόπειρα της κυβέρνησης να στρέψει τη μία κοινωνική ομάδα εναντίον της άλλης.\nΚαλεί τον Πρωθυπουργό να πάρει αποφάσεις για την στήριξη των αγροτών και όχι εναντίον των αγροτών, όπως οι σημερινές συλλήψεις.\nΟ κ. Παπανδρέου σπέρνει ανέμους και θερίζει θύελλες».\nΑναρτήθηκε από Νεοδημοκράτης blogger στις 3:48 μ.μ. Δεν υπάρχουν σχόλια:\nΠώς σχετίζονται Μπακογιάννη-Παπαμιμίκος ακόμη και...ποδοσφαιρικά;\nΤελευταία ενέργεια του ''Θεσσαλονικιού Προέδρου'' ,ήταν , η παρουσία του στο στάδιο Γ.Καραισκάκης προκειμένου να παρακουλουθήσει τον προημιτελικό αγώνα Κυπέλλου Ολυμπιακός-ΠΑΟΚ στις 19-1-2011.\nΗ κίνηση αυτή του Προέδρου της ΟΝΝΕΔ ,να βρεθεί στο Φαληρικό στάδιο, δεν ήταν κάτι που προκάλεσε αλλά το γεγονός ότι επέλεξε να παρακολουθήσει τον αγώνα από την πολυτελή σουίτα του Προέδρου του Ολυμπιακού κυρίου Β.Μαρινάκη.\nΤον αγώνα τον παρακουλούθησε με τον γνωστό ''φίλο'' του και Πολιτευτή στην Α΄Πειραιά Κώστα Κατσαφάδο στην εν λόγω ΣΟΥΙΤΑ.\nΒλέπουμε σιγά σιγά πως το low profile,η χαμηλών τόνων συμπεριφορά και το σεμνά και ταπεινά του κ.Παπαμιμίκου αρχίζει να σβήνει και να εξελίσσεται σε ένα γνήσιο GOLDEN BOY εν μεσω της οικονομικής κρίσης που πλήττει την χώρα!\nΕΡΩΤΗΣΕΙΣ ΠΡΟΣ ΤΟΝ ΠΡΟΕΔΡΟ ΤΗΣ ΝΔ :\n1) Τι να ήθελε άραγε ο Πρόεδρος της ΟΝΝΕΔ στην συγκεκριμένη σουίτα...?\n2) Δεν υπήρχαν άλλα άδεια καθίσματα να κάτσει με τον κολλητό του...?\n3) Μα καλά, τι γύρευε ο Πρόεδρος της νεολαίας ΣΑΣ, στην σουίτα του επίσημου οικονομικού υποστηρικτή του κόμματος της κας.Μπακογιάννη;;;\nΑναρτήθηκε από Νεοδημοκράτης blogger στις 3:46 μ.μ. Δεν υπάρχουν σχόλια:\nΕτικέτες Μπακογιάννη, ΟΝΝΕΔ, Παπαμιμίκος\nΕπίσης πιστεύουν οτι τα νέα γραφεία της ΟΝΝΕΔ δεν είναι λειτουργικά , καθως δεν βρίσκονται δίπλα σε κάποιο σταθμό του μετρά μιας και ο πιο κοντινός ειναι ,στο Μέγαρο Μουσικής περίπου 1χλμ μακρυά.\nΚουβέντες ακούγονται και απο την πλευρά της μερίδας σχολών που πρόσκεινται στην Νέα Κεντρική Διοίκηση ,καθώς τα νέα γραφεία δεν βρίσκονται στο κέντρο της Αθήνας εκεί που χτυπά η καρδιά όλων των εξελίξεων και φυσικά δεν εξυπηρετεί τις περισσότερες σχολες του κέντρου και όχι μόνο.\nΣΥΜΠΕΡΑΣΜΑ : ΤΟ ΣΧΙΣΜΑ ΜΕΤΑΞΥ ΙΩΑΝΝΙΔΗ - ΠΑΠΑΜΙΜΙΚΟΥ ΜΕΓΑΛΩΝΕΙ ΚΑΙ Η ΔΥΣΑΡΕΣΚΕΙΑ ΕΚΑΤΕΡΩΘΕΝ ...μένει να αποδειχθεί και απ'ότι φαίνεται δεν θα περιμένουμε τις κάλπες των φοιτητικών εκλογών,όπως αρχικά πιστεύαμε!\nΑναρτήθηκε από Νεοδημοκράτης blogger στις 3:44 μ.μ. Δεν υπάρχουν σχόλια:\n"Καταψήφιση φόρου που θα μετακυληθεί στους πολίτες καταναλωτές και επενδυτές" - Δηλώσεις της Αντιπροέδρου του Ευρωπαϊκού Κοινοβουλίου Ρόδης Κράτσα στο ραδιόφωνο του FLASH\nΑναρτήθηκε από Νεοδημοκράτης blogger στις 10:50 π.μ. Δεν υπάρχουν σχόλια:\nΕτικέτες Ευρωβουλή, Κράτσα, ΝΔ\n3 Φεβρουαρίου: Ομιλία του Προέδρου της Νέας Δημοκρατίας κ. Αντώνη Σαμαρά στην Κοινοβουλευτική Ομάδα του Κόμματος\nΤα ψέματα τελείωσαν και ήλθε η ώρα της αλήθειας. Κι όταν μιλάω για «ψέματα», εννοώ τα ψέματα της Κυβέρνησης. Όλες οι συζητήσεις που γίνονται το τελευταίο διάστημα, για το πώς θα στηριχθεί η Ελλάδα από την Ευρώπη, δείχνουν ένα πράγμα: ότι η περιβόητη συνταγή του Μνημονίου έχει αποτύχει! Κι ότι τώρα προσπαθούν να «επιδιορθώσουν» αυτό που δεν δουλεύει, που σήμερα το κατάλαβαν, ενώ πέρσι το υπέγραψαν πανηγυρίζοντας.\nΗ επιμήκυνση αποπληρωμής, η μείωση του επιτοκίου, η μείωση του χρέους μέσω εθελοντικής επαναγοράς ομολόγων με έκπτωση, όλες αυτές οι ιδέες που σήμερα συζητιούνται δείχνουν ακριβώς αυτό: Ότι το Μνημόνιο, όπως εμείς το είχαμε προβλέψει, απέτυχε! Διότι αν απέδιδε, δεν θα τα είχαμε ανάγκη όλα αυτά. Αν μπορούσαμε να κάνουμε αυτό που η κυβέρνηση υπέγραψε πέρσι, δηλαδή να αποπληρώσουμε στον προβλεπόμενο χρόνο το χρέος που αναλάβαμε, δεν θα χρειαζόταν σήμερα να μιλάμε για επιμήκυνση και όλα τα υπόλοιπα.\n-- Πέρσι τους λέγαμε ότι με τους όρους που υπέγραψαν στο Μνημόνιο, το χρέος των 110 δισεκατομμυρίων δεν μπορεί να αναχρηματοδοτηθεί στις διετία 2013-2015. Σήμερα όλοι αποδέχτηκαν ότι αυτό είναι αλήθεια και συζητούν επιμήκυνση αποπληρωμής.\n-- Πέρσι τους λέγαμε ότι το Μνημόνιο δεν λύνει το πρόβλημα του χρέους, αντιθέτως το διογκώνει πέρα από κάθε προηγούμενο. Σήμερα όλοι παραδέχθηκαν ότι είχαμε δίκιο: πράγματι, με το Μνημόνιο το χρέος ξεφεύγει. Και γι’ αυτό μας προτείνουν εθελοντικό «κούρεμα», με χρηματοδότηση επαναγοράς των ελληνικών ομολόγων.\n-- Πέρσι τους λέγαμε ότι το Μνημόνιο δεν λύνει ούτε το πρόβλημα των ελλειμμάτων, μια που καθώς αυξάνεται το χρέος, οι τόκοι που θα πληρώνουμε τα επόμενα χρόνια θα αυξάνονται συνεχώς και τα ελλείμματα θα παραμένουν υψηλά. Σήμερα όλοι το ομολογούν, γι’ αυτό και συζητούν το πώς θα μειώσουν τα επιτόκια.\nΑλλά κι αυτά ακόμα τα λάθη του Μνημονίου να διορθωθούν, χρειάζονται επί πλέον δύο κρίσιμες προϋποθέσεις:\n* Να υπάρξει Ανάκαμψη.\n* Και να μην υπάρξουν νέα επαχθή μέτρα που θα χειροτερέψουν την ύφεση.\nΔυστυχώς, όμως, το αντίθετο ακριβώς ετοιμάζει η Κυβέρνηση:\nΠροωθείται ήδη ένα νέο πακέτο περικοπών που θα θίξουν ευπαθείς τάξεις, όπως οι συνταξιούχοι. Προωθούνται ακόμα νέες αυξήσεις φορολογίας που θα πλήξουν το σύνολο της οικονομίας, όπως νέα άνοδος του ΦΠΑ κι επί πλέον φόροι στα καύσιμα.\nΤο νέο «πακέτο ασφυξίας» φτάνει τα 12 δισεκατομμύρια για το 2012 και 2013.\nΚι αυτό θα είναι νέο χτύπημα σε μια οικονομία που ήδη ασφυκτιά. Σε μια οικονομία που αναζητά ανάσες ανάκαμψης. Κι αντί για ανάσες, της επιφυλάσσουν ακόμα μεγαλύτερη ασφυξία.\nΕμείς λοιπόν, λέμε, σε κάθε περίπτωση, όχι σε νέα μέτρα!\nΔεν τα αντέχει ούτε η Οικονομία ούτε η Κοινωνία.\nΚαι κάτι ακόμα: όπως φάνηκε τον τελευταίο χρόνο, η κυβέρνηση αντιμετωπίζει τη χώρα, όπως μια εταιρία «υπό εκκαθάριση»…\nΔεν καταλαβαίνει ότι οι χώρες δεν είναι εταιρίες!\n-- Μια εταιρία, κι αν ακόμα πτωχεύσει, τους υπαλλήλους της που θα μείνουν άνεργοι, θα τους αναλάβει το κράτος. Μια χώρα που την οδηγούν σε «εκκαθάριση», ποιος θα την αναλάβει;\n-- Μια εταιρία που «εκκαθαρίζεται», κρατά ένα «κέλυφος», το οποίο το πουλά για να καλύψει μέρος των οφειλών της. Μια χώρα, όμως, δεν μπορεί να πουληθεί σαν «κέλυφος».\nΓι’ αυτό και μια χώρα που βυθίζεται στα χρέη, έχει ένα μόνο τρόπο να ορθοποδήσει: Με Ανάπτυξη! Που θα της επιτρέψει να παράγει έσοδα για τους πολίτες της, ώστε να αντλήσει έσοδα για το κράτος και να αρχίσει να αποπληρώνει τα δάνειά της.\nΜια χώρα δεν «εκκαθαρίζεται», δεν κλείνει, δεν τεμαχίζεται, δεν πουλιέται και δεν αγοράζεται!\nΜια χώρα μπαίνει σε τροχιά ανάπτυξης ή βυθίζεται ακόμα περισσότερο σε χρέη.\nΕμείς εγκαίρως προτείναμε μιαν ολόκληρη στρατηγική για να μπει η Ελλάδα σε τροχιά ανάπτυξης. Με ταυτόχρονη εξυγίανση!\nΑντί γι’ αυτό, βύθισαν τη χώρα σε ύφεση και τώρα ετοιμάζουν να «διευκολύνουν» την αποπληρωμή των δανείων, βυθίζοντάς την σε ακόμα μεγαλύτερη ύφεση. Να προσφέρουν μιαν «ανακούφιση» αύριο, με αντάλλαγμα, απ’ ό,τι ακούμε, μεγαλύτερη ασφυξία από τώρα και για τα επόμενα τριάντα χρόνια!\nΔεν κρίνουμε αυτό που ακόμα δεν έχει διαμορφωθεί τελειωτικά και δεν έχει προταθεί επισήμως. Αλλά αν πρόκειται για νέο «πακέτο ασφυξίας», με αντάλλαγμα «διευκολύνσεις αποπληρωμής», δεν μπορούμε να το δεχθούμε.\nΓιατί θα πρόκειται για ακόμα χειρότερο αδιέξοδο.\nΖητάμε διευκολύνσεις αποπληρωμής των δανείων, αλλά με ταυτόχρονα μέτρα Ανάπτυξης, όχι με περισσότερη Ασφυξία.\nΘέλουμε να αποφύγει η χώρα τη χρεοκοπία. Όχι να συνεχίζει να βυθίζεται στο φαύλο κύκλο της ύφεσης και της υπερχρέωσης. Που οδηγεί σε χρεοκοπία…\nΚαι για να αποφύγουμε τη χρεοκοπία και την αναδιάρθρωση, πρέπει να αλλάξουμε δραστικά τους όρους του Μνημονίου.\nΌχι να εγκλωβιστούμε σε ένα ακόμα πιο ασφυκτικό «Μνημόνιο νούμερο 2».\nΗ κυβέρνηση δεν μπορεί να αλλάξει τους όρους του Μνημονίου.\n-- Άλλωστε η Κυβέρνηση δεν ήταν που υπέγραψε το Μνημόνιο τον περασμένο Μάιο, χωρίς να ξέρει ακριβώς τι υπογράφει; Όπως δεν ήξεραν τι ψήφιζαν και κάποιοι άλλοι…;\n-- Η Κυβέρνηση, ως πρόσφατα, δεν πανηγύριζε ότι το Μνημόνιο ήταν τάχα «μονόδρομος σωτηρίας»;\n--Κι ύστερα η Κυβέρνηση δεν είπε ψέματα πριν από τις αυτοδιοικητικές εκλογές, διαβεβαιώνοντας ότι δεν θα υπάρξουν νέα μέτρα; Και έκτοτε προώθησε ομοβροντίες νέων μέτρων, ενώ σήμερα ετοιμάζει κι άλλα;\nΗ χώρα χρειάζεται κυβέρνηση που θα αλλάξει τους όρους του Μνημονίου, ώστε να υπάρξει Ανάκαμψη. Να μπορέσουμε να μειώσουμε τα ελλείμματα με Ανάπτυξη και να βγούμε από το Μνημόνιο μιαν ώρα αρχύτερα.\nΤο ΠΑΣΟΚ δεν μπορεί να είναι αυτή η κυβέρνηση.\nΑκούστηκε και η άποψη, ότι για να μας δώσουν μέτρα ανακούφισης από τα βάρη αποπληρωμής του χρέους, πρέπει να αλλάξουμε και το Σύνταγμά μας. Και να βάλουμε ως συνταγματική επιταγή τον ισοσκελισμένο Προϋπολογισμό. Κατά μια άλλη εκδοχή, να υποχρεώνει το Σύνταγμα ετήσιο έλλειμμα κάτω από 3%.\nΚαι στις δύο περιπτώσεις με αυτόματη επιβολή κυρώσεων.\nΠρώτα-πρώτα, το Ελληνικό Σύνταγμα δεν μπορεί να αλλάξει άμεσα. Και για να αλλάξει, πρέπει να έχουν μεσολαβήσει δύο διαφορετικές Βουλές.\nΣε ό,τι αφορά στο όριο του 3%, ήδη το επιβάλλει το, ανανεωμένο μάλιστα, Σύμφωνο Σταθερότητας, έτσι κι αλλιώς. Εφ’ όσον όλες οι χώρες είναι υποχρεωμένες να το ακολουθήσουν απαρέγκλιτα, αναρωτιέμαι, γιατί χρειάζεται επί πλέον η Συνταγματική δέσμευση;\nΣε ό,τι αφορά τη συνταγματική υποχρέωση για Ισοσκελισμένο Προϋπολογισμό, αυτό εισάγει μια μόνιμη ακαμψία, που είναι πιθανό να δημιουργήσει πολύ μεγάλα προβλήματα μελλοντικά.\nΘυμίζω ότι εμείς πρώτοι μιλήσαμε για την ανάγκη Ισοσκελισμένου Προϋπολογισμού, δηλαδή να μηδενιστεί το έλλειμμα το ταχύτερο δυνατό. Κάποιοι μας έλεγαν ότι «αυτό δεν γίνεται και δεν είναι καν απαραίτητο»…\nΤώρα ετοιμάζονται να μας πουν το αντίθετο: όχι μόνο γίνεται, αλλά μπορεί να γίνεται και επ’ άπειρον και πρέπει να επιβάλλεται από το Σύνταγμα!\nΕπισημαίνουμε ότι ο μηδενισμός του ελλείμματος πράγματι χρειάζεται σήμερα για να μειώσουμε το χρέος. Και μπορεί να γίνει, αν τα μέτρα εξυγίανσης συνοδευτούν από μέτρα Ανάπτυξης. Αλλά μόνιμη συνταγματική επιταγή μηδενικού ελλείμματος μπορεί να αποδειχθεί λάθος. Γιατί;\nΉμασταν οι πρώτοι που τολμήσαμε να μιλήσουμε για άμεσο Ισοσκελισμό του Προϋπολογισμού. Και επικριθήκαμε γι’ αυτό. Τώρα το «ανακαλύπτουν» όλοι οι άλλοι. Και δεν το ανακαλύπτουν απλώς. Οδηγούνται σε ακρότητες άκαμπτης συνταγματικής δέσμευσης.\nΕίναι επικίνδυνο να δεσμεύεις από τώρα το απώτερο μέλλον. Να καταργείς ουσιαστικά τα περιθώρια της διακυβέρνησης ακόμα και σε έκτακτες περιστάσεις. Κι επί πλέον να καταργείς και τους λεγόμενους αυτόματους σταθεροποιητές της Οικονομίας.\nΕν πάση περιπτώσει, εμείς θα περιμένουμε να δούμε την τελική πρόταση. Και τις αντιδράσεις όλων των υπολοίπων ευρωπαϊκών κρατών.\nΑλλά οφείλουμε να πούμε και τη θέση μας: Επιλέγουμε, λοιπόν, τον Ισοσκελισμένο Προϋπολογισμό, επειδή τον θεωρούμε απαραίτητο σήμερα και μέχρι να τελειώσει η κρίση δανεισμού.\nΑλλά προβληματιζόμαστε σοβαρά με απόψεις όπως η μόνιμη συνταγματική δέσμευση.\nΠροτείναμε αλλαγή Συντάγματος για να ξαναπάρουμε την Ελλάδα στα χέρια μας. Όχι για να χάσουμε κάθε ευθύνη και κάθε δυνατότητα διακυβέρνησης.\nΠροτείναμε και προωθούμε αναθεώρηση Συντάγματος, για να ξεκινήσει η νέα Μεταπολίτευση. Όχι για γίνει η Ελλάδα ακυβέρνητη «Νομαρχία»…\nΗ Νέα Δημοκρατία κατόρθωσε μέσα σε συνθήκες πρωτοφανούς οικονομικής και κοινωνικής κρίσης, όχι μόνο να μείνει όρθια, όχι μόνο να αντέξει τη μεγάλη ήττα που υπέστη τον Οκτώβριο του 2009, αλλά να αναδιοργανωθεί, να παρουσιάσει καινούργιο πρόσωπο και να μηδενίσει σχεδόν, μέσα σε ένα μόλις χρόνο, τη μεγάλη διαφορά από το πρώτο κόμμα.\nΠοτέ άλλοτε κόμμα που έχασε εκλογές με τόσο μεγάλη διαφορά, δεν κατάφερε να την εξαλείψει σε τόσο λίγο χρόνο.\nΚι αυτό το καταφέραμε, χωρίς να καταφύγουμε στο λαϊκισμό, χωρίς να τάξουμε στους πάντες τα πάντα, χωρίς να υποκύψουμε σε πιέσεις και να χωρίς να κοροϊδέψουμε τον κόσμο ή τους εαυτούς μας.\nΕίπαμε όχι στο Μνημόνιο και δικαιωθήκαμε. Όταν όλοι γύρω μας, μας κοίταζαν με δυσπιστία.\nΕμφανίσαμε εναλλακτική πρόταση διεξόδου από την κρίση και δικαιωνόμαστε, όλο και περισσότερο, κάθε μέρα.\nΑλλά, παρά το γεγονός ότι όλο το προηγούμενο διάστημα κυριάρχησε η οικονομική κρίση, εμείς δεν μείναμε στα Οικονομικά. Ήδη ανοίγουμε την πολιτική μας σε όλα τα μέτωπα. Και την κριτική μας, και τις προτάσεις μας…\n* Στα θέματα της εξωτερικής πολιτικής ξεκαθαρίσαμε τι δεν δεχόμαστε. Αυτές είναι οι «κόκκινες γραμμές»:\n-- Απορρίπτουμε συνεκμετάλλευση σε περιοχές που το Διεθνές Δίκαιο της Θάλασσας τις προσδιορίζει ως δικής μας δικαιοδοσίας. Ξεκαθαρίσαμε ότι δεν δεχόμαστε αυτό-παραίτηση από Ελληνικά κυριαρχικά δικαιώματα ή Ελληνικά δικαιώματα εκμετάλλευσης. Επιμείναμε σε όλες τις γνωστές «κόκκινες γραμμές» στο Σκοπιανό, στην ασφάλεια των Βορειοηπειρωτών και στο Κυπριακό, όπου είπαμε με απόλυτη σαφήνεια ότι δεν θα δεχθούμε νέα παραλλαγή του Σχεδίου Ανάν.\nΔιακηρύξαμε ότι δεν θα δεχθούμε να χρησιμοποιηθεί η οικονομική κρίση ως μοχλός πίεσης σε βάρος της Ελλάδας ή ως πρόσχημα απ’ οπουδήποτε, για εθνικές υποχωρήσεις.\nΚι έτσι βάλαμε τέλος σε όλη αυτή τη φημολογία, ότι επίκεινται υποχωρήσεις από τις «κόκκινες γραμμές» της Εθνικής Πολιτικής. Διότι όταν διαχέονται τέτοιες φήμες για καιρό, τελικά κινδυνεύουν να καταστούν αυτό-επιβεβαιούμενες.\nΑυτό το σταματήσαμε…\n-- Ξεκαθαρίσαμε ακόμα τι επιδιώκουμε μακροχρόνια για την Ελλάδα. Ποιο διεθνή ρόλο θα διεκδικήσει. Γιατί χώρες χωρίς φιλοδοξίες, είναι χώρες που πληρώνουν τις φιλοδοξίες των άλλων...\nΚαι οι δικές μας φιλοδοξίες, να γίνουμε, μαζί με την Κύπρο, «μεταίχμιο» ανάμεσα σε Ευρώπη και Μέση Ανατολή, ανάμεσα σε Κεντρική Ευρώπη-Ρωσία και Μεσόγειο, αυτός ο πολυσήμαντος ρόλος φωτογραφίζει τις «γαλάζιες γραμμές» της Πολιτικής μας.\n-- Ξεκαθαρίσαμε, τέλος, τι πρέπει να κάνει η Ελλάδα τώρα, για να διαφυλάξει τα εθνικά της συμφέροντα. Και προτείναμε άμεση ανακήρυξη, δηλαδή θέσπιση, της ΑΟΖ, της Αποκλειστικής Οικονομικής Ζώνης. Ώστε να μπορέσουμε μετά να την οριοθετήσουμε διμερώς με όλες τις χώρες με τις οποίες έχουμε θαλάσσια «επικάλυψη ορίων». Ξεκινώντας από την Κύπρο που έχει ήδη θεσπίσει τη δική της ΑΟΖ κι έχει προχωρήσει σε διμερείς συμφωνίες οριοθέτησης με άλλες τρείς χώρες: την Αίγυπτο, το Ισραήλ και το Λίβανο. Και τα πέτυχε όλα αυτά η μικρή Κύπρος, παρά τις αντιδράσεις της Τουρκίας και με την πλήρη έγκριση της Ευρωπαϊκής Ένωσης!\nΣήμερα, ο Πρόεδρος της Κύπρου Δημήτρης Χριστόφιας συναντάται με τον κ. Παπανδρέου. Ελπίζουμε να διδαχθεί η σημερινή κυβέρνηση από το παράδειγμα της Κύπρου και να κάνει δεχτή την πρότασή μας: Ανακήρυξη Ελληνικής ΑΟΖ άμεσα!\nΣτη νότια Μεσόγειο σήμερα υπάρχει σήμερα μεγάλος αναβρασμός. Οι κοινωνίες ξεσηκώνονται και ζητούν περισσότερα δικαιώματα και περισσότερο έλεγχο πάνω στις τύχες τους. Είμαστε από τη φύση μας, ως Έλληνες, και από τη θέση μας, σε αυτή τη γωνιά του κόσμου, αλληλέγγυοι με τους δημοκρατικούς αγώνες των λαών. Ιδιαίτερα των γειτονικών μας λαών…\nΑλλά επισημαίνουμε και τη σημασία της σταθερότητας. Γιατί η Δημοκρατία προϋποθέτει την ασφάλεια και τη σταθερότητα. Όπου ο αναβρασμός οδηγεί σε μόνιμη αστάθεια και σε αλλεπάλληλες εκρήξεις, οι λαοί χάνουν, οι δημοκρατικές προσδοκίες διαψεύδονται και η αστάθεια πλήττει την ευρύτερη περιοχή.\nΣήμερα, οι προσδοκίες μιας πιο δημοκρατικής Μέσης Ανατολής συνυπάρχουν με τους κινδύνους μιας πιο ασταθούς και επικίνδυνης Μέσης Ανατολής. Κι αυτό απαιτεί η Ελλάδα να είναι δύο φορές πιο προσεκτική.\nΚαι μας υποχρεώνει να πούμε στους εταίρους μας στην Ευρώπη, ότι δεν μπορούν να αποσταθεροποιούν συνεχώς την Ελλάδα με μέτρα που διαλύουν τον κοινωνικό της ιστό και παραλύουν την Οικονομία της, όταν γύρω-τριγύρω από την Ελλάδα οι κοινωνίες βράζουν και ολόκληρη η περιοχή αναστατώνεται συνεχώς.\n* Στο θέμα, τώρα, των λαθρομεταναστών, που αποκτά σήμερα διπλή επικαιρότητα: Και λόγω των πρόσφατων γεγονότων στη Νομική και λόγω του αναβρασμού σε χώρες της περιοχής μας, αναβρασμού που εγκυμονεί κινδύνους για νέο κύμα λαθρομεταναστών προς την Ελλάδα…\nΑναδεικνύουμε και τα θέματα Παιδείας.\n* Ήδη μιλήσαμε για το ζήτημα του Πανεπιστημιακού ασύλου. Και ζητήσαμε την κατάργησή του. Προτείναμε μάλιστα και νομοθετική ρύθμιση.\nΞεκαθαρίσαμε ότι το Σύνταγμα δεν κάνει λόγο πουθενά για «πανεπιστημιακό άσυλο», αλλά μόνο για ακαδημαϊκές ελευθερίες στην διδασκαλία και την έρευνα.\nΕίναι απόλυτη υποκρισία να μιλάνε για «άσυλο ιδεών», όσοι αποδέχονται η υπερασπίζονται το καθεστώς ατιμωρησίας εγκληματικών πράξεων, το καθεστώς βίας και τρομοκρατίας που επικρατεί στα Πανεπιστήμια εδώ και χρόνια…\nΖητάμε να καταργηθεί το άβατο του χώρου, για να αποκαταστήσουμε την Ελευθερία των ιδεών.\nΖητάμε να καταργηθεί το ακαταδίωκτο παρανόμων, για να αποκατασταθεί η Ακαδημαϊκή Ελευθερία\nΣε καμία δημοκρατική χώρα του κόσμου, δεν υπάρχει τέτοιο καθεστώς ασυλίας εγκληματικών πράξεων.\nΣε καμία δημοκρατική χώρα του κόσμου, δεν επιτρέπεται να γίνονται τα Πανεπιστήμια κέντρα παρανομίας και καταφύγια εγκληματικών ομάδων.\nΚαι σε όσους μας λένε ότι ο νόμος που υπάρχει σήμερα «είναι σωστός, αλλά δεν εφαρμόζεται, άρα φταίνε οι Πρυτανικές αρχές», έχω να πω το εξής:\nΕκτός από μια-δύο φορές τα τελευταία 25 χρόνια, και αφού κάηκε προηγουμένως το Πολυτεχνείο, οι πρυτανικές αρχές δεν κατάφεραν ποτέ να εφαρμόσουν το Νόμο. Τον προηγούμενο ή το σημερινό. Γιατί;\nΠολύ απλά, γιατί ο Νόμος είναι ανεφάρμοστος! Καλεί τους καθηγητές να αποφασίσουν αν «θα μπει» η αστυνομία σήμερα. Αλλά οι ίδιοι καθηγητές θα είναι και πάλι μέσα στα Πανεπιστήμια αύριο, στο έλεος των παράνομων ή των ακραίων που θα είναι πάντα «μέσα», χωρίς όμως την προστασία των αστυνομίας που θα βρίσκεται και πάλι «απ’ έξω»!\nΕίναι προσβολή για τη Δημοκρατία μας να μιλάμε για «ασυλία ιδεών». Στις δημοκρατίες δεν διώκονται οι ιδέες πουθενά. Και δεν έχουν ανάγκη ιδιαίτερης προστασίας σε κάποιους χώρους.\nΤο άσυλο θα καταργηθεί! Το απαιτεί η κοινωνία. Κι αν δεν καταργηθεί τώρα, εμείς έχουμε υποσχεθεί να το καταργήσουμε και θα το καταργήσουμε αμέσως μόλις αναλάβουμε τη διακυβέρνηση.\nΔύο ακόμα θέματα:\n* Το πρόβλημα της «ανυπακοής»: Εδώ χρειάζεται προσοχή. Δεν μπορούμε να δεχθούμε ούτε να νομιμοποιήσουμε την παραβίαση των νόμων. Σε μια Δημοκρατία οι νόμοι είναι υποχρεωτικοί για όλους. Δεν είναι εθελοντική η συμμόρφωση στους νόμους. Γιατί αυτό δεν θα οδηγήσει σε «περισσότερη Ελευθερία», θα οδηγήσει στην τυραννία της αυθαιρεσίας και στον εφιάλτη της αυτοδικίας.\nΑπό την άλλη πλευρά, όμως, οφείλουμε να πούμε πως, όταν υπάρχει αναλγησία και ανευθυνότητα από την πλευρά της εξουσίας, τότε πράγματι πυροδοτούνται φαινόμενα ανυπακοής και αυτοδικίας.\nΗ άλλη μισή – και οφείλουμε να την πούμε – είναι ότι η αναλγησία της κυβέρνησης πυροδοτεί κάθε είδους αντικοινωνικές συμπεριφορές.\nΌπως πρέπει να πούμε και κάτι ακόμα: Όλοι καταγγέλλουμε την αυθαιρεσία των συντεχνιών και ορισμένων «γιαλαντζί» συνδικαλιστών. Που τους ενδιαφέρουν να υπερασπιστούν προνόμια, όχι δικαιώματα. Προνόμια λίγων που τα πληρώνουν οι πολλοί, όχι δικαιώματα όλων…\nΌμως, εδώ η κυβέρνηση συχνά περνά στο αντίθετο άκρο: Δεν μπορεί η περικοπή των προνομίων των ολίγων να μετατρέπεται σε οριζόντια περικοπή σε βάρος όλων. Δεν μπορεί η «μπάλα» να παίρνει όλους τους εργαζόμενους. Δεν μπορεί, επιτέλους, αυτή η Κυβέρνηση να καθίζει την Εργασία στο εδώλιο!\nΗ Ελλάδα θα ξεπεράσει την κρίση, αν γίνει πιο ανταγωνιστική κι αν μπει σε τροχιά Ανάπτυξης. Όχι αν μετατραπεί σε μιαν «έρημο», όπου οι μισοί θα είναι άνεργοι, οι άλλοι μισοί απελπισμένοι, κι όλοι θα ψάχνουν τρόπο να φύγουν.\n* Να πω ακόμα κάτι για την Ασφάλεια. Που αποτελεί μέγιστη προτεραιότητα όλης της κοινωνίας. Και για την οποία πρέπει να πάψουμε να σιωπούμε. Πρέπει να πάψουμε να γενικολογούμε. Πρέπει να προωθούμε συγκεκριμένες προτάσεις και λύσεις.\nΔεν λέω τίποτε άλλο γι’ αυτό σήμερα. Να θυμόμαστε, όμως, ότι η Ασφάλεια των πολιτών είναι προϋπόθεση όλων των άλλων ελευθεριών. Δεν είναι απειλή κατά της Ελευθερίας τους…\nΚαι ότι πρέπει να προασπιζόμαστε την Ασφάλεια ως υπέρτατη Ελευθερία!\nΌχι σε βάρος των υπολοίπων ελευθεριών…\nΚάποιοι ανόητοι βγήκαν και μιλούν για δήθεν «στροφή» της Νέας Δημοκρατίας σε «ακραίες θέσεις». Τι άλλη κουταμάρα θα ακούσουμε ακόμα;\nΑσφαλώς όσοι τα λένε αυτά δεν ξέρουν ποια είναι η ευρωπαϊκή πρακτική στα ζητήματα λειτουργίας των Πανεπιστημίων ή στο Μεταναστευτικό ή στην Ασφάλεια του Πολίτη…\nΑυτή τη στιγμή, Κεντροαριστερές και Κεντροδεξιές κυβερνήσεις σε ολόκληρη την Ευρώπη και τον υπόλοιπο κόσμο, παίρνουν πολύ πιο αποφασιστικά μέτρα απ’ αυτά που εδώ φαίνονται σε κάποιους… «ακραία».\nΈχουν ιδέα τι ακριβώς έχουν κάνει Κεντροδεξιές και Κεντροαριστερές κυβερνήσεις στην Ιταλία και την Ισπανία τα τελευταία δεκαπέντε χρόνια για το Μεταναστευτικό;\nΈχουν ιδέα πως ακριβώς λειτουργούν τα Πανεπιστήμια στην Ευρώπη, επί όλων των κυβερνήσεων;\nΈχουν ιδέα τι μέτρα δημόσιας ασφάλειας έχουν ληφθεί, για παράδειγμα, στην Ισπανία επί Σοσιαλιστικής Κυβέρνησης Θαπατέρο, ή στη Βρετανία επί Εργατικών Κυβερνήσεων;\nΚαταλαβαίνουν τι λένε; Στην ουσία μας λένε ότι αν «ευθυγραμμιστούμε» με τα ευρωπαϊκά πρότυπα θα γίνουμε, τάχα, «ακραίοι»!\nΌτι αν αλλάξουμε ό,τι διαλύει τα Πανεπιστήμια κι αν εφαρμόσουμε ό,τι δουλεύει παντού αλλού, θα είμαστε, δήθεν, «ακραίοι»!\nΌσοι τα λένε αυτά είναι οι ίδιοι αθεράπευτα ακραίοι, αθεράπευτα κολλημένοι, αθεράπευτα οπισθοδρομικοί. Και καταδικασμένοι να τους σαρώσει η οργή της κοινωνίας!\nΕμείς δεν κάνουμε «στροφή», ούτε δεξιά, ούτε αριστερά. Ανοίγουμε την πολιτική μας και καλύπτουμε ολόκληρη την Κοινωνία. Υποσχόμαστε ένα νέο Κοινωνικό Συμβόλαιο με Ισονομία και Ευκαιρίες για όλους. Με Ανάπτυξη και Εξωστρέφεια. Με Δικαιώματα για όλους, υποχρεώσεις για όλους και Προνόμια για κανένα. Με Δικαιοσύνη για όλους. Με Ασφάλεια στους Πολίτες. Με διάχυση της ευημερίας σε όλους. Χωρίς στεγανά και χωρίς «προστατευμένους χώρους» από το Νόμο. Με Δημοκρατία και Εθνική ανεξαρτησία.\nΕίναι ακροδεξιά αυτά; Όχι!\nΕίναι ακροαριστερά; Όχι!\nΕίναι κατακτημένα σε όλες τις δημοκρατικές κοινωνίες;\nΓιατί εδώ πρέπει να είναι απαγορευμένες έννοιες, ιδέες και λέξεις;\nΚάποτε πρέπει να τελειώσουμε με τις εμμονές και τα κολλήματα της «μεταπολίτευσης»!\nΚαι κάτι ακόμα για τα σκάνδαλα και τις εξεταστικές: Η κυβέρνηση προσπάθησε να κρατήσει τη Νέα Δημοκρατία «όμηρο». Δεν τα κατάφερε.\nΞεκίνησε όλες αυτές τις εξεταστικές, γνωρίζοντας ότι τα κρίσιμα χρονικά διαστήματα έχουν καλυφθεί με παραγραφή.\nΕμείς δεν αρνηθήκαμε να ψαχτεί ο,τιδήποτε. Αλλά αποκρούσαμε και την «ομηρεία» που προσπάθησε να μας επιβάλει το ΠΑΣΟΚ. Χώρια που προτείνουμε ολόκληρη συνταγματική μεταρρύθμιση, μεταξύ άλλων, για να τελειώνουμε και με την παραγραφή στις ευθύνες υπουργών.\nΠρόσφατα έκανα μια ριζοσπαστική πρόταση:\nΝα ελεγχθεί από ειδικό σώμα Δικαστών, το «πόθεν έσχες» όσων διετέλεσαν υπουργοί και υφυπουργοί από το 1974. Με κύρια σημεία αναφοράς, όταν εκλέχθηκαν για πρώτη φορά κι όταν τερμάτισαν τη σταδιοδρομία τους. Ή σήμερα, αν παραμένουν εν ενεργεία. Να δούμε τι περιουσία είχαν όταν μπήκαν και τι είχαν όταν βγήκαν, ή τι έχουν σήμερα…\nΑυτό δεν εξαρτάται από «παραγραφή», ούτε εμπλέκεται με «συνταγματικά κωλύματα». Και είναι πολύ χρήσιμο να ξέρουν οι πολίτες τι έκανε καθένας που διαχειρίστηκε το δημόσιο χρήμα.\nΕμείς δεν έχουμε τίποτε να κρύψουμε. Αν το ΠΑΣΟΚ θέλει, μπορεί να το ξεκινήσουμε από αύριο…\nΉδη στο κόμμα μας συντελούνται μεγάλες αλλαγές.\nΜόνο τον τελευταίο μήνα, ανασυνταχθήκαμε σε αποτελεσματικότερη διάταξη μάχης, αλλάξαμε γραφεία, αλλάξαμε λογότυπο…\nΜεγάλος αριθμός στελεχών μας μπήκαν στην πρώτη γραμμή από θέση ευθύνης. Αυτό ήδη ενισχύει και τη λειτουργικότητά μας και την ενότητά μας.\nΗ αλλαγή κλίματος φάνηκε ήδη. Τώρα, φαίνονται και τα πρώτα αποτελέσματα.\nΘέλω η Νέα Δημοκρατία να δίνει το «παρών» καθημερινά, παντού, σε όλα.\nΘέλω να απαντά συνεχώς στις προκλήσεις. Όχι μόνο στις προκλήσεις της κυβέρνησης, όπως έχουμε υποχρέωση. Αλλά και στις προκλήσεις των καιρών, όπως έχουμε καθήκον.\nΘέλω να παρεμβαίνετε παντού. Στο κοινοβουλευτικό έργο, στο νομοθετικό έργο της κυβέρνησης. Να μην αφήνετε τίποτε να πέσει κάτω. Να εξαντλείτε την κριτική με μαχητικότητα, αλλά χωρίς κακοπιστία. Με συνέπεια, αλλά χωρίς απολογητική διάθεση. Με αιχμηρό λόγο, με καθαρές κουβέντες, όχι με στρογγυλεμένες γενικολογίες. Να κάνετε σκληρή κριτική, αλλά να προβάλλετε και τις δικές μας προτάσεις. Με συγκεκριμένες τροπολογίες ή προτάσεις νόμου. Που θα δείχνουν και τη διαφορά μας από τη μηδενιστική Αντιπολίτευση που ασκούσε το ΠΑΣΟΚ...\nΜε την αλλαγή των γραφείων επιτύχαμε τριπλή αναβάθμιση:\n-- Γίναμε πιο λειτουργικοί ως οργανισμός, αφού όλες οι νευραλγικές υπηρεσίες μας είναι συγκεντρωμένες σε ένα τόπο. Οι συνέργειες μεταξύ μας πολλαπλασιάστηκαν.\n-- Γίναμε πιο ορθολογικοί στη διαχείριση των οικονομικών μας, αφού επιτύχαμε μεγάλη μείωση κόστους. Και θα επιτύχουμε ακόμα μεγαλύτερες οικονομίες κλίματος.\n-- Τέλος, επιτεύχθηκε και μεγάλη, ψυχολογικού χαρακτήρα, αλλαγή. Η διάθεση όλων άλλαξε. Κι αυτό είναι απαραίτητη προϋπόθεση για να αλλάξουν κι όλα τα άλλα.\nΑλλάζουμε, λοιπόν, τα πάντα: Την προς τα έξω εμφάνισή μας, την αποτελεσματικότητα της πολιτικής μας παρέμβασης, την εσωτερική λειτουργία μας και το κλίμα ανάμεσά μας. Αλλάζουμε συμβολικά και ουσιαστικά.\nΉδη, ζήτησα οι επικεφαλής των Γραμματειών του Κόμματος, οι Γραμματείς και οι αναπληρωτές τους, να συνέρχονται σε ολομέλεια μια φορά το μήνα υπό τον Πρόεδρο του κόμματος. Αλλά και όποτε κρίνεται απαραίτητο, να συνεδριάζουν υπό τον Προεδρία του Γραμματέα της Πολιτικής Επιτροπής.\nΕπίσης, συστήνονται δύο Επιτροπές αναμόρφωσης του Κανονισμού Περιφερειακής Οργάνωσης, ώστε να ενσωματωθούν στη λειτουργία του Κόμματος οι νέες οργανωτικές δομές τις οποίες θεσμοθετήσαμε στο Συνέδριο.\nΑκόμα, με ευθύνη του Γραμματέα της Κοινοβουλευτικής Ομάδας, θα δημιουργηθούν δύο Επιτροπές για να αναμορφωθεί ο Κανονισμός Λειτουργίας της Κοινοβουλευτικής μας Ομάδας, καθώς και ο Κώδικας Δεοντολογίας των Βουλευτών μας.\nΑυτά τα δύο ρυθμιστικά κείμενα βρίσκονται ήδη δέκα χρόνια σε λειτουργία κι ήλθε ο καιρός να προχωρήσουμε σε βελτιωτικές αλλαγές.\nΒήμα-βήμα χτίζουμε τη νέα οργανωτική μας δομή.\nΚαι αρχίζουμε αληθινή εκστρατεία Εξωστρέφειας: Ήδη προγραμματίζω επισκέψεις σε όλη την Ελληνική Περιφέρεια. Και στο Εξωτερικό, θα συναντηθώ με το Διοικητή της Ευρωπαϊκής Κεντρικής Τράπεζας Τρισέ, στις 9 Φεβρουαρίου στη Φραγκφούρτη. Και αμέσως μετά με τον Πρόεδρο του Κεντροδεξιού Κόμματος Ισπανίας Ραχόϊ, στις 14 Φεβρουαρίου στη Μαδρίτη.\nΜένει ακόμα ένα πράγμα:\nΚαι κάτι ακόμα, θα το λέω συνεχώς: Απορρίψτε τα «στρογγυλεμένα λόγια»! Κανέναν δεν προσπαθούμε να κοροϊδέψουμε...\nΚερδίζουμε την κοινωνία προβάλλοντας μαχητικά τις απόψεις μας, όχι αποσιωπώντας τις. Προβάλλοντας αιχμηρά τις ιδέες μας, όχι κρύβοντάς τες.\nΌπως ακριβώς κάνουν όλα τα επιτυχημένα Κεντροδεξιά κόμματα στην Ευρώπη και στον κόσμο…\nΓια όλα αυτά, ήδη, έχουμε δώσει «δείγματα γραφής». Ήδη, έχουμε περάσει με επιτυχία τις εξετάσεις. Ο λόγος μας έχει «αιχμές», η πολιτική μας έχει «γωνίες»...\nΑυτό μας το αναγνωρίζουν ακόμα και οι αντίπαλοί μας. Και γι’ αυτό πυκνώνουν τις επιθέσεις εναντίον μας.\nΚαι κάτι τελευταίο: περάστε παντού, ευθέως, το μήνυμα ότι αυτή η Κυβέρνηση εμπαίζει τον Ελληνικό λαό. Αποδείξεις έχετε χίλιες! Και οι Έλληνες γνωρίζουν καλά, ότι αν εμείς ήμασταν κυβέρνηση και το ΠΑΣΟΚ αντιπολίτευση, θα είχαν σήμερα σηκώσει και τις πέτρες από τα πεζοδρόμια!\nΠολλοί μιλάνε για εκλογές.\nΟι εκλογές, όποτε κι αν γίνουν, να ξέρετε ότι θα τις προκαλέσουν τα αδιέξοδα, οι παλινωδίες και οι αντιφάσεις του ΠΑΣΟΚ.\nΤις εκλογές, όποτε κι αν γίνουν, να ξέρετε ότι θα τις κερδίσουμε εμείς!\nΓιατί αφουγκραζόμαστε τον κόσμο, πλησιάζουμε τον κόσμο και, με τη συμπεριφορά μας, κερδίζουμε τον κόσμο\nΘα τις κερδίσουμε, όχι για να ικανοποιήσουμε τις δικές μας φιλοδοξίες, αλλά για να ξαναπάρουμε την Ελλάδα στα χέρια μας και να ξανα-στήσουμε τη χώρα στα πόδια της.\nΓι’ αυτό χρειαζόμαστε ένα πλειοψηφικό κοινωνικό ρεύμα.\nΠου θα προκύψει, όχι απλά από οριακές μετακινήσεις οριακών ψηφοφόρων, αλλά από τη συνολική μετατόπιση της κοινωνίας στις ιδέες της Κοινωνικού Φιλελευθερισμού, στα ιδανικά της Πατρίδας, της Δημοκρατίας, της Ανταγωνιστικότητας, της Ατομικής ευθύνης και της Κοινωνικής Αλληλεγγύης. Και στις πιο σύγχρονες πολιτικές της Κεντροδεξιάς.\nΑυτά που εμείς υποστηρίζουμε σήμερα, απηχούν τις αγωνίες της Κοινωνίας και αντηχούν τα μηνύματα των καιρών.\nΗ κοινωνία εγκαταλείπει το ΠΑΣΟΚ και περιμένει να την κερδίσουμε εμείς.\nΗ κοινωνία από μας περιμένει να τη βγάλουμε από την κρίση.Και θα το κάνουμε!\nΑναρτήθηκε από Νεοδημοκράτης blogger στις 9:07 π.μ. Δεν υπάρχουν σχόλια:


Album Of The Week #107 |\n← Album Of The Week #106\nΤόνι Έρντμαν →\nAlbum Of The Week #107\nPosted on October 26, 2016\tby InfluencesOnly\nΈναν χρόνο μετά το 1ο μέρος της νέας «αναγέννησης» του Jean-Michel Jarre, έρχεται το sequel με τον υπέρτιτλο Η Καρδιά του Θορύβου. Και, σαν κάθε άλμπουμ επιστροφής που σέβεται τον εαυτό του, η πόρτα του (υπερπολυτελούς, φαντάζομαι) στούντιο του πρωτοπόρου της electronica είναι ανοιχτή για μύστες του ρυθμού και συνοδοιπόρους. Από τον Jeff Mills και τους Orb, μέχρι τους Yello και τον Sebastien Tellier, όσοι έχουν πάρει μέρος στην εκλεκτή παράδοση της disco ρυθμολογίας αφήνουν εδώ ένα μικρό αποτύπωμα-δώρο στον οικοδεσπότη, ως μουσαφίρηδες στο ψηφιακό του σπίτι.\nΤελικά το πνεύμα συνεργασίας μοιάζει να ευνοεί τη μουσική του αινιγματικού Γάλλου και να προκρίνει το δημιουργικό του πνεύμα. Χρειαζόταν δηλαδή ένα καλό format η έμπνευσή του, καθώς έχουν περάσει σχεδόν 40 χρόνια πια από την εποχή που το Oxygène άνοιγε μεγαλοπρεπώς φωταυγείς δρόμους με neon σήμανση και απαστράπτουσα αισθητική. Το τραγούδι “Brick England” είναι πάντως ακριβώς η συνεργασία του με τους Pet Shop Boys που θα θέλαμε να ακούσουμε, ενώ το “Here For You” παντρεύει έξοχα τον synthpop ψυχισμό του Gary Numan με τον ξανανιωμένο συνθέτη. Η Julia Holter, πάλι, αποδεικνύεται εξαιρετική στο “These Creatures” (αν και το κομμάτι θυμίζει κάτι από το “O Superman” της Laurie Anderson με αυτά τα «ah ah ah» στα πίσω layers), ενώ ο Edward Snowden υπάρχει στο “Exit” για να δώσει –μάλλον αχρείαστα– μαθήματα ιδιωτικότητας στα παιδιά της φορητής τεχνολογίας.\nΤο Electronica 2 θέλει να πρεσβεύει τη «σπουδαγμένη» και σωστή dance μουσική για τη γενιά του smartphone. Επίσης, θέλει να φέρει στα σωθικά του τους μοντέρνους ακροατές, όσους δεν χόρεψαν ποτέ στην ηλεκτρονική έκρηξη της δεκαετίας του 1990, ούτε βίωσαν την αγνή μελαγχολία των synthesizer του 1980 –πόσο μάλλον τη disco μετάβαση των τελευταίων ετών των 1970s. Χωρίς όμως τη διάθεση ρεβιζιονισμού των Daft Punk και χωρίς να βρίσκει τον Jarre ζωσμένο με το σακίδιο του εξερευνητή, να ανηφορίζει σε κορυφές που δεν έχει ξαναπατήσει στο παρελθόν.\nΣτην πραγματικότητα, όλα τα κομμάτια θα ακούγονταν μπανάλ και ελαφρώς δευτεροκλασάτα στις πυρετώδεις εποχές της ακμής της clubland. Θα μπορούσαν πάντως να εξυπηρετήσουν την ανάγκη για χορό και εξωστρέφεια, αν δεν παρεμβαλλόταν η μεγαλομανία του Jarre και η τάση του να κοιτάει τους ακροατές από τον θρόνο του εκεί ψηλά. Έχω την αίσθηση, δηλαδή, ότι τελικά δεν κατέβηκε ποτέ από εκείνες τις πυραμίδες, καθώς αδιαφορεί να γειώσει –έστω φευγαλέα– τον ρυθμό, με αποτέλεσμα τα πάντα να ακούγονται μεγαλύτερα από το μέγεθός τους. Αυτό έχει σαν αποτέλεσμα τα τραγούδια να μοιάζουν ορφανά αν φύγουν από τους προβολείς και τα λέιζερ και (κατά λάθος) βρεθούν σε ιδιωτικές ακροάσεις.\nΘα κρατήσω λοιπόν σαν highlight την πιο ασόβαρη στιγμή του δίσκου, με τη Cyndi Lauper να τραγουδάει χαριτωμένα στο “Swipe To The Right”. Κομμάτι που κλείνει το μάτι στους χρήστες του Tinder, αν και αμφιβάλλω ότι η Cindy ή ο Jean-Michel έχουν χρησιμοποιήσει ποτέ το γνωστό dating app. Ελπίζω πως όχι, δηλαδή…


Cronquist House (Red Deer, Καναδάς) - Κριτικές - TripAdvisor\nCronquist House: Εστιατόρια στην περιοχή\nΔραστηριότητες κοντά σε: Cronquist House\nCronquist House, Red Deer - Κριτικές\nΝο 9 από 34 δραστηριότητες - Red Deer\n4707 Fountain Drive, Red Deer, Αλμπέρτα T4N 6X6, Καναδάς\nΥπέροχη διακόσμηση και ατμόσφαιρα. Τσάι κύπελλο ήταν ραγισμένη και το φαγητό ήταν υπερτιμημένο. Ψωμάκια ήταν καλό. Devonshire γλυκό και εγώ.Περισσότερα\nΟ/η Delores C, Manager του Cronquist House, έχει απαντήσει σε αυτή την κριτικήΑπάντηση: 8 Αυγούστου 2017\nΑπολαύσετε ένα γεύμα αργά μετά από υπέροχες βραδιές κονσέρτων προβλέπεται η εξαιρετική μονοπάτια Μπους. Η σούπα και sandwich γεύμα ήταν εύστοχη και νόστιμο, μεγάλο ή μισό τμήματα. . . επιλογή από ποτά και επιδόρπια ήταν πολύ κατάλληλη για ένα τόσο μικρό εστιατόριο. Φιλική και γρήγορη...εξυπηρέτηση. Υπέροχη ατμόσφαιρα! ! Λατρεύω αυτό το μέρος επειδή επαναφέρει τις αναμνήσεις μου από παλιά και οι παππούδες brick house στο Saskatchewan. Σε περίπτωση πολλών πρόστιμο οικογενειακό δείπνο πραγματοποιήθηκε.Περισσότερα\nΥπέροχη επίσκεψη. Το φαγητό ήταν εξαιρετικό και τα άτομα. Θα πήγαινα και πάλι και θα προτείνει επίσης το μεσημεριανό εμπειρία.\nΠαλιό σπίτι και πολύ τρομακτικό να μεταβείτε στο\nΜην πάτε εκεί, γιατί μπορείτε να δείτε ότι αυτό το Σώμα είναι πολύ παλιά για το γούστο σας. Δεν θα επιστρέψουμε εδώ ξανά το bower λιμνούλες.\nΓραφική εμπειρία με υπέροχο φαγητό!\nΛατρεύω την ατμόσφαιρα, παρακολουθώντας τους λάτρεις και οικογένειες με τα πόδια κατά μήκος της όχθης και ήταν υπέροχο να βλέπουμε κάποιες παλιούς φίλους που μοιράζονται ένα γεύμα!\nΚλείσαμε το σώμα Cronquist για ένα "αντίο" για τσάι. Ήταν τόσο ωραίο να κάνουμε ένα βήμα πίσω στο χρόνο και είναι εξοπλισμένα με παροχές για τσάι, ένα κόκαλο κίνα τσάι κύπελλο. Μας σέρβιραν υπέροχο μεσημεριανό αντικείμενα. Υπάρχει μια ποικιλία στοιχείων μιας τέτοιας σούπες και σαλάτες...και χωρίς γλουτένη αντικείμενα, καθώς περιλαμβάνονται. Όλα τα είδη είναι σπιτικά και μαγειρεμένο στην κουζίνα. Το να κάθεστε στην τραπεζαρία με ρουστίκ καρέκλες και τρώει το παλιό τραπεζαρία σας έφερε πίσω στο χρόνο με φωτογραφίες στους τοίχους του ιδιοκτήτες του. Εάν έχετε πάει ποτέ εδώ, θα συνιστούσα να πιείτε ένα φλιτζάνι τσάι και ένα scone. Μόλις σας γίνονται το γεύμα σας είστε ευπρόσδεκτοι να κάνετε περιήγηση στο σώμα και μάθετε την ιστορία των ιδιοκτητών και house & πώς το Σώμα κατέληξε στο υπόλοιπο όπου είναι τώρα. Για να μάθετε ακόμα και πάρτε μια γεύση πίσω στο χρόνο.......... Το PPS διευκόλυνσης είναι κατάλληλα για αναπηρικά αμαξίδια, αποδέχονται τις υδρευτικέσ είναι κάτω με τις σκάλες. : (Περισσότερα\nΆλλο ένα κόκκινο ελάφι, ωραία μέρη για να αράξετε .....\nΠηγαίνετε για μια χαλαρωτική βόλτα γύρω από το λιμνούλες ή πηγαίνετε για μια βόλτα με το ποδήλατο ... μπορείτε να νοικιάσετε να κάνουν βαρκάδα το καλοκαίρι για να διασκεδάσετε και ηλιόλουστη! Διακοπή για κάτι στο παραχώρησης και έχουν μεγάλη το απόγευμα ή το βράδυ. Πάρκο...για τα παιδιά!Περισσότερα\nΜεγαλώνουν σε κόκκινο ελάφι αυτό το Σώμα ήταν και εξακολουθεί να είναι ένα τεράστιο τμήμα της κοινότητας. Αξίζει μια ματιά!\nΈνα καλό μέρος της περιοδείας του κόκκινο ελάφι δεν πρέπει να χάσετε!\nΈχω ωραίες αναμνήσεις από δω αυτό το σώμα στην κορυφή του λόφου στην άλλη πλευρά του Κόκκινο ελάφι River. Σας ευχαριστώ κα Berl Plumtree για αποθήκευση σπιτική ατμόσφαιρα με τον πολιτισμό και την ιστορία του συζύγου της στο όραμα. Είχαμε τις επισκέψεις μας εδώ και...εορτασμούς μας εδώ. Glenn είχε των 49ων γενεθλίων μου εδώ για να καλυφθούν από ένα εστιατόριο Cordon Bleu σεφ. Μπράβο σε όλους! Η κόρη μου είχε αποκτήσει το γάμο εικόνες που ελήφθησαν εδώ! Το Bower λιμνούλες είναι ένα όμορφο περιβάλλον για μια τέτοια πολύτιμο μέρος κόκκινα ελάφια, Αλμπέρτα. Ένα χρόνο ευχαρίστηση να επισκεφτείτε! Οι οδοί μέσω κόκκινα ελάφια όλες οδηγούν εδώ!Περισσότερα\nΚατάλληλο για ιδιωτικές εκδηλώσεις καθώς και\nΑυτός ο ιστορικός ξενώνας είναι καταπληκτικό! Έχω πάει εκεί για ιδιωτικές εκδηλώσεις, καθώς και η ανοιχτή για το κοινό. Η ιστορία είναι καταπληκτική και τίποτα άλλο εκτός από τα άτομα που μπορεί να σας βοηθήσει παρέχοντάς σας είναι πολύ ενημερωμένοι\nΛάβετε γρήγορα απαντήσεις από το προσωπικό του Cronquist House και από προηγούμενους επισκέπτες.\nΦάρμες, Εκπαιδευτικές τοποθεσίες, Λαϊκές αγορές


Στα… ίσια οι Μάντσεστερ - Onsports.gr\nOnsports Team\t01 Φεβρουαρίου 2012, 00:00\nΠΟΔΟΣΦΑΙΡΟ / Γουίγκαν\t/ Γουλβς\t/ Έβερτον\t/ Λίβερπουλ\t/ Μάντσεστερ Γιουνάιτεντ\t/ Μάντσεστερ Σίτι\t/ Στόουκ Σίτι\t/ Τότεναμ\nΣτα… ίσια οι Μάντσεστερ\nΗ Έβερτον επικράτησε 1-0 της Σίτι και έτσι οι δύο ομάδες του Μάντσεστερ είναι στην κορυφή, μετά τη νίκη της Γιουνάιτεντ με 2-0 απέναντι στη Στόουκ.\nΙσοβαθμία στην κορυφή υπάρχει στην Πρέμιερ Λιγκ μετά το πρώτο μέρος της 23ης αγωνιστικής. Η Μάντσεστερ Σίτι δεν κατάφερε να πάρει θετικό αποτέλεσμα στο «Γκούντισον Παρκ» απέναντι στην Έβερτον, καθώς ηττήθηκε με 1-0. «Χρυσός» σκόρερ για τα «ζαχαρωτά» ήταν ο Ντάρον Γκίμπσον στο 60’ που έκανε μεγάλο δώρο στην πρώτη του ομάδα.\nΗ Μάντσεστερ Γιουνάιτεντ την ίδια ώρα επικρατούσε 2-0 της Στόουκ στο «Ολντ Τράφορν» με δύο εκτελέσεις πέναλτι. Αρχικά ο Τσιτσαρίτο στο 37’ άνοιξε το σκορ, με τον Μπερμπάτοφ στο 53’ να διαμορφώνει το τελικό αποτέλεσμα.\nΑκόμα δύο σημαντικούς βαθμούς έχασε η Τσέλσι, η οποία σώθηκε στις καθυστερήσεις απέναντι στην Σουόνσι και πήρε το βαθμό της ισοπαλίας με 1-1. Ο Σινκλέρ στο 40’ με πολύ ωραίο σουτ έκανε το 1-0 για τους «κύκνους». Ο Κόουλ αποβλήθηκε στο 86’ για τους «μπλε», ωστόσο το αυτογκόλ του Τέιλορ στις καθυστερήσεις διαμόρφωσε το τελικό αποτέλεσμα.\nΣτις νίκες επέστρεψε η Λίβερπουλ, η οποία επικράτησε 3-0 της Γουλβς στο «Μολινό» και πήρε τη νίκη μετά από τρία παιχνίδια. Ο Κάρολ στο 52’ άνοιξε το σκορ για τους «κόκκινους» με τον Μπέλαμι στο 61’ να κάνει το 2-0 και τελειώνει την υπόθεση για την ομάδα του Κένι Νταλγκλίς. Το τελικό αποτέλεσμα διαμορφώθηκε από τον Κάιτ στο 78’.\nΤέλος η Τότεναμ μείωσε στους πέντε βαθμούς από την πρώτη θέση, μετά τη νίκη της με 3-1 στο «Γουάιτ Χαρτ Λέιν» απέναντι στη Γουίγκαν. Μεγάλος πρωταγωνιστής για τους «πετεινούς» ήταν ο Γκάρεθ Μπέιλ που σημείωσε δύο γκολ (29’, 64’) με τον Μόντριτς ενδιάμεσα να κάνει το 2-0 (34’). Το μόνο που κατάφεραν οι φιλοξενούμενοι, ήταν να μειώσουν με τέρμα του Μακ Άρθουρ στο 80’.


Βρήκα μια υπέροχη συνταγή για Μπακλαβάς λιβάνου στη διεύθυνση https://www.yumyum.gr/apps/gr/spag/mpaklavas-livanou.html\n370 γρ. ανάλατο βούτυρο, λειωμένο\nΠροθερμαίνετε το φούρνο στους 175°C, έχοντας ήδη ετοιμάσει τη γέμιση.\nΧωρίζετε το φύλλο σε δύο ίσα μέρη. Απλώνετε το ένα φύλλο σε ένα καλά βουτυρωμένο ταψί (28 x 40 εκ.). Το περνάτε με μια γενναία δόση λειωμένου βουτύρου. Απλώνετε το δεύτερο φύλλο πάνω από το πρώτο και βουτυρώνετε ομοίως. Επαναλαμβάνετε μέχρις ότου χρησιμοποιήσετε τα μισά από τα φύλλα. Τα υπόλοιπα, τα σκεπάζετε με ένα πανί της κουζίνας έτσι ώστε να μην ξεραθούν.\nΠαρασκευή της γέμισης: Μέσα σε μια κατσαρόλα, βράζετε το γάλα, τη ζάχαρη και το αλάτι, σε μέτρια φωτιά. Προσθέτετε το ψιλό σιμιγδάλι πασπαλίζοντας το λίγο-λίγο κι ενώ ανακατεύετε συνεχώς έως ότου πήξει το μείγμα και ψηθεί το σιμιγδάλι για τα καλά.\nΑπλώνετε εξίσου το ζεστό μείγμα με το σιμιγδάλι πάνω σε όλη την επιφάνεια του φύλλου. Και μετά, βάζετε πάλι τα υπόλοιπα φύλλα το ένα πάνω στο άλλο βουτυρώνοντάς τα καλά-καλά. Με όσο βούτυρο περισσέψει, περιχύνετε το πάνω μέρος. Κόβετε τα φύλλα σε 24 ίσα τετράγωνα και ψήνετε για 40-45 λεπτά ή μέχρι ροδίσει ελαφρά.\nΌσο ψήνεται ο μπακλαβάς, ετοιμάζετε το σιρόπι: Βάζετε σε μια κατσαρόλα τη ζάχαρη, το νερό και το χυμό λεμονιού και τα βράζετε σε μέτρια φωτιά ανακατεύοντας συνεχώς μέχρι να διαλυθεί η ζάχαρη. Αφού πάρει μια βράση, το σιγοβράζετε για άλλα 15 λεπτά χωρίς να ανακατεύετε.\nΤο κατεβάζετε στη συνέχεια από τη φωτιά και το αφήνετε να κρυώσει. Βγάζετε και τον μπακλαβά από το φούρνο και αφαιρείτε όλο το περιττό βούτυρο γέρνοντας το ταψί στο πλάι. Το ψήνετε για 10 λεπτά, αφού περάσετε ξανά την επιφάνειά του με το βούτυρο που έχετε συγκεντρώσει από το ταψί έτσι ώστε να πάρει μια λάμψη το φύλλο. Τέλος, το περιχύνετε σιγά-σιγά με το σιρόπι μέχρι να το απορροφήσει όλο και τα αφήνετε να κρυώσει για αρκετές ώρες.\nΚρητικός μπακλαβάς (μελένιος)


Μικρή «ανάσα» για την Αιγιάλεια - protionline.grprotionline.gr\nΜικρή «ανάσα» για την Αιγιάλεια\nΔημοσιεύτηκε στις 30/11/2021\nΜΕΙΩΘΗΚΑΝ ΤΑ ΕΝΕΡΓΑ ΚΡΟΥΣΜΑΤΑ ΚΟΡΩΝΟΪΟΥ ΤΗΝ ΤΕΛΕΥΤΑΙΑ ΕΒΔΟΜΑΔΑ\nΣτα 213 κυμάνθηκαν την Τρίτη τα νέα κρούσματα κορωνοϊού σε επίπεδο Αχαΐας, με την Πάτρα και συνολικά και αναλογικά με τον πληθυσμό της, να παρουσιάζει μεγάλη διασπορά. Αντίθετα, στην Αιγιάλεια την τελευταία εβδομάδα παρατηρείται μείωση των ενεργών κρουσμάτων.\nΣυγκεκριμένα, ενώ από τις 15 έως τις 21 Νοεμβρίου είχαν καταγραφεί 182 ενεργά κρούσματα σε επίπεδο δήμου Αιγιαλείας, από τις 22 έως τις 28 Νοεμβρίου, τα ενεργά κρούσματα ήταν 150. Την ώρα μάλιστα που π.χ. στον δήμο Δυτικής Αχαΐας τα ενεργά κρούσματα έφταναν τα 128 παρότι ο πληθυσμός της είναι πολύ μικρότερος.\n730 θάνατοι από κορωνοϊό στα νοσοκομεία της Δυτ. Ελλάδας…\nΘλίψη και ανησυχία πάντως προκαλεί ο αριθμός των ανθρώπων που έχει καταγραφεί πως έχασαν τη ζωή τους από κορωνοϊό από την αρχή της πανδημίας ως σήμερα. Σε επίπεδο 6ης Υγειονομικής Περιφέρειας οι θάνατοι ανέρχονται σε 1.525 εκ των οποίων οι 730 αφορούν τα νοσοκομεία της Δυτικής Ελλάδας…\nΕΦΚΑ: Αναδρομικά σε 120.000 συνταξιούχους\nΤα μποφόρ έριξαν αρμυρίκι στην Αλυκή


Στατιστικα του Xbox Live - Ελληνική Κοινότητα Xbox\nΣτατιστικα του Xbox Live\nΑυτή τη βδομάδα το τμήμα προώθησης του Xbox ανακοίνωσε μερικά στατιστικά για το Xbox Live.\nΣυνδεσιμότητα και Χρήση του Xbox Live:\nΑπό τη στιγμή της έναρξης της υπηρεσίας το Νοέμβριο του 2002, οι παίκτες έχουν αφιερώσει περισσότερες από 1,5 δισεκατομμύρια ώρες συνδεδεμένοι στο δίκτυο, παίζοντας με άλλα άτομα από όλο τον κόσμο. Αυτό το χρονικό διάστημα ισοδυναμεί με 65 εκατομμύρια μέρες ή περίπου με 200.000 χρόνια. Κορυφαίος τίτλος, το Halo 2, το οποίο έχει παιχτεί σε oXbox (original Xbox) και σε Xbox 360 για περισσότερες από 500 εκατομμύρια ώρες online.\nΣήμερα, παραπάνω από τις μισές κονσόλες Xbox 360 παγκοσμίως είναι συνδεδεμένες στο Xbox Live. Αυτό είναι ένα σημαντικό βήμα, έναντι του 10% περίπου που είχαν συνδεθεί με το oXbox.\nΚαι όχι μόνο περισσότεροι κάτοχοι είναι συνδεδεμένοι, αλλά αφιερώνουν και περισσότερο χρόνο στο Xbox Live με το Xbox 360 από ποτέ. Ο μέσος όρος παιχνιδιών στο Xbox Live με το Xbox 360 είναι περίπου 25 τη βδομάδα, που είναι βέβαια σημαντικότατη βελτίωση έναντι των 6 (τη βδομάδα) που ήταν με το oXbox.\nΟυσιαστικά, το Xbox Live έχει αναδειχθεί σε μια αποδεδειγμένη μορφή ψυχαγωγίας. Το κοινό, κυρίως άντρες, ηλικίας 18-34 συγκρίνεται αριθμητικά με αυτό που συντονίζεται για να δει τα πιο γνωστά αμερικανικά tv shows όπως το CSI ή το The Office.\nTo Xbox Live με το Xbox 360 συνεχίζει να αναπτύσσεται σαν κοινότητα. Περισσότερα από 600.000 μηνύματα κειμένου κάθε μέρα στέλνονται μεταξύ των μελών της υπηρεσίας.\nΚορυφαίοι τίτλοι παγκοσμίως στο Xbox 360 με Xbox Live δυνατότητες μέχρι σήμερα είναι:\nΟι καταναλωτές γρήγορα ταύτισαν το Xbox Live MarketPlace με την έννοια του κέντρου για κατέβασμα αρχείων. Περισσότερο από το 85% των συνδεδεμένων κονσολών Xbox 360 έχουν ήδη κατεβάσει περιεχόμενο από το Xbox Live MarketPlace.\nΉδη περισσότερα από 10 εκατομμύρια downloads έχουν γίνει στο MarketPlace στους 4 πρώτους μήνες που υπάρχει η υπηρεσία, ξεπερνώντας ακόμα και το iTunes. Κορυφαία στη ζήτηση παραμένουν τα game demos με περισσότερους από τους μισούς καταναλωτές να έχουν ήδη κατεβάσει κάποιο.\nΟι παίκτες έχουν επίσης πολύ γρήγορα υιοθετήσει και τα Microsoft Points, καθώς 1 στους 5 έχει ήδη χρησιμοποιήσει MS Points για να αγοράσει κάτι από το MarketPlace.\nΗ online ψυχαγωγία μέσω του Xbox Live δεν περιορίζεται μόνο στα παιχνίδια. Πρόσφατα ανακοινώθηκε συνεργασία με την Epic Records για ένα χρόνο, με αποκλειστικό περιεχόμενο για τους χρήστες του Xbox Live. Περιεχόμενο όπως μουσικά βίντεο και τρέιλερ ταινιών είναι πολύ δημοφιλή ανάμεσα στους χρήστες, με περισσότερους από το 254% να έχει κατεβάσει τέτοιο περιεχόμενο από το Xbox Live MarketPlace.\nΤo Xbox Live Arcade γνώρισε άμεσα την επιτυχία στο Xbox 360, με περισσότερες από το 60% των κονσολών Xbox 360 να έχουν ήδη κατεβάσει και "τρέξει" κάποιο τίτλο του Xbox Live Arcade.\nΚάθε τίτλος έχει τη δωρεάν, περιορισμένη έκδοσή του. Μέχρι σήμερα, περισσότερο από το 20% έχουν αγοράσει την πλήρη έκδοση κάποιου παιχνιδιού, με τον κορυφαίο τίτλο να ξεπερνά το 39%.\nΚορυφαία παγκοσμίως Xbox Live Arcade στο Xbox 360 μέχρι σήμερα:


Στους 34 οι νεκροί από το σαρωτικό κύμα ψύχους στις ΗΠΑ, Η ΚΑΘΗΜΕΡΙΝΗ, kathimerini.com.cy\nΣτους 34 οι νεκροί από το σαρωτικό κύμα ψύχους στις ΗΠΑ\nΠάνω από μισό εκατομμύριο νοικοκυριά παραμένουν χωρίς ρεύμα\n19 ΦΕΒΡΟΥΑΡΙΟΥ 2021 - 10:04\nΟ αριθμός των ανθρώπων που έχασαν τη ζωή τους εξαιτίας του κύματος κακοκαιρίας που πλήττει αρκετές πολιτείες των ΗΠΑ αυξήθηκε στους 34, μετέδωσε το βράδυ της Πέμπτης το τηλεοπτικό δίκτυο CBS News.\nΟι περισσότεροι θάνατοι -20 προς το παρόν- καταγράφηκαν στο Τέξας, σύμφωνα με το δίκτυο. Το πολικό ψύχος, η χιονόπτωση και ανεμοστρόβιλοι προκάλεσαν εκτεταμένες διακοπές της ηλεκτροδότησης.\nΤο μέτωπο το οποίο προκάλεσε τις χιονοπτώσεις-ρεκόρ στον Νότο μετακινείται προς την ανατολική ακτή των ΗΠΑ, αναμενόταν να πλήξει την Πέμπτη από τη Βόρεια Καρολίνα ως τη Νέα Αγγλία (βορειοανατολικά).\nΣτη Νέα Υόρκη, το χιόνι έρχεται να προστεθεί στα 40 εκατοστά που είχαν πέσει στις αρχές Φεβρουαρίου. Περίπου 10 εκατοστά είχαν πέσει στο Σέντραλ Παρκ το απόγευμα.\nΠερίπου 200 πτήσεις ακυρώθηκαν.\n«Από τον Δεκέμβριο δεν πιστεύω πως πέρασε ούτε μία εβδομάδα χωρίς χιόνι. Είναι παλαβό», είπε η Κάρα Ντίξον, φοιτήτρια στο NYU.\nΣύμφωνα με την αμερικανική εθνική μετεωρολογική υπηρεσία (NWS), ο παγετός και η κακοκαιρία στη Βόρεια Καρολίνα και στη Βιρτζίνια αναμενόταν να προκαλέσουν «αρκετές» διακοπές ρεύματος και πτώσεις δέντρων τις επόμενες ώρες.\nΣτο Τέξας πάνω από 250.000 νοικοκυριά παρέμεναν χωρίς ηλεκτροδότηση παρότι οι σταθμοί παραγωγής επανήλθαν σε λειτουργία, ενώ πάνω από 240.000 άλλα αντιμετώπιζαν επίσης διακοπή της ηλεκτροδότησης σε Λουιζιάνα και Μισισιπή (νότια).\nΟι κάτοικοι της πολιτείας είναι επίσης αντιμέτωποι με ελλείψεις και προβλήματα στην ύδρευση, καθώς σωληνώσεις έσπασαν λόγω του παγετού ακόμα και μέσα σε σπίτια. Σε περίπου 7 εκατομμύρια Τεξανούς συστήθηκε να βράζουν το νερό πριν να το πιουν ή να το χρησιμοποιήσουν στην κουζίνα, ενώ περίπου 264.000 είναι αντιμέτωποι με διακοπές στην παροχή πόσιμου νερού.\nΟ Τεξανός Ρεπουμπλικάνος γερουσιαστής Τεντ Κρουζ, όψιμος ενεργός υποστηρικτής του Ντόναλντ Τραμπ, αναγκάστηκε να ζητήσει συγγνώμη έπειτα από έναν καταιγισμό επικρίσεων διότι εν μέσω του κύματος της κακοκαιρίας της κρίσης που προκάλεσε ταξίδεψε με την οικογένεια στο μεξικανικό θέρετρο Κανκούν. Προσπάθησε να δικαιολογηθεί υποστηρίζοντας πως πήγε τα παιδιά του στο Μεξικό και γύρισε αμέσως, χωρίς να πείσει. Αργότερα, παραδέχθηκε πως διέπραξε σφάλμα.\nΤο κύμα κακοκαιρίας προκάλεσε μεγάλα προβλήματα στην εκστρατεία εμβολιασμού για τον νέο κορωνοϊό, ειδικά στη Λουιζιάνα και στη Νέα Υόρκη.\nΟ πρόεδρος Τζο Μπάιντεν αναγκάστηκε να αναβάλει για την Παρασκευή μια επίσκεψη σε εργοστάσιο της Pfizer που παράγει εμβόλια στην πόλη Καλαμαζού, στην πολιτεία Μίσιγκαν.\nΑνοικτός πόλεμος Τραμπ κατά Μιτς Μακόνελ\nΗΠΑ | Καιρός\nΕμ. Μακρόν: Να δώσουμε 4-5% των εμβολίων μας στις φτωχότερες χώρες


Ενοχές: Μήπως αγαπάς πιο πολύ το ένα παιδί σου; - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Οικογένεια / Ενοχές: Μήπως αγαπάς πιο πολύ το ένα παιδί σου;\nΕνοχές: Μήπως αγαπάς πιο πολύ το ένα παιδί σου;\nΤα αγαπάμε το ίδιο…τα μεγαλώνουμε διαφορετικά!\nΠόσες και πόσες φορές όταν ήμασταν παιδιά, δεν "κατηγορήσαμε" τους γονείς μας για διαφορετική συμπεριφορά και διακρίσεις απέναντι σε εμάς και τα αδέρφια μας και ότι έδειχναν αγάπη κι αδυναμία στον έναν περισσότερο από τον άλλο. Με εσάς τη μεγαλύτερη αδερφή ήταν πιο αυστηροί, όλο απαιτήσεις, κανόνες και περιορισμούς, ενώ με τη μικρή ήταν απόλυτα χαλαροί και της έκαναν τα χατίρια. Και τότε ήταν που υποσχεθήκατε στον εαυτό σας ότι εσείς με τα παιδιά σας θα είστε δίκαιη και δε θα κάνετε τα ίδια. Πολύτιμες συμβουλές από τη Nestle και το www.manamia.gr\nΠάντως είναι ταλέντο ως γονείς να μπορείτε να αναγνωρίζετε την διαφορετικότητα των παιδιών σαςκαι να αναπτύσσετε ανάλογη συμπεριφορά απέναντί τους, αλλά και να ενισχύετε τη διαφορετικότητα τους τονίζοντας τους, ότι φέρεστε ξεχωριστά στον καθένα επειδή ακριβώς δεν είναι όμοιοι μεταξύ τους και υπενθυμίζοντας ότι γι αυτό τα αγαπάτε.\nΣε κάθε περίπτωση, αν συνειδητοποιήσετε ότι όντως κάνετε διακρίσεις και “παραμελείτε” κάπως ένα από τα παιδιά σας, αρκεί να του ζητήσετε συγγνώμη από την καρδιά σας και να κάνετε μια μεγάλη έμπρακτη προσπάθεια να αλλάξετε. ’λλωστε αυτό που διαφέρει είναι η συμπεριφορά κι όχι η αγάπη σας απέναντί του.


Ατρόμητος: Οι... ψυχάρες που τον έστειλαν ξανά στο Europa League! | Superleague 1 & Ατρόμητος Αθηνών | gazzetta.gr\nΜΠΟΣΤΟΝ ΣΕΛΤΙΚΣ 125\nΛΟΣ ΑΝΤΖΕΛΕΣ ΛΕΙΚΕΡΣ 99\nΝΤΕΝΒΕΡ ΝAΓΚΕΤΣ 91\nΤρίτη, 16 Απριλίου 2019 - 17:29\nFollow @twitterΑτρόμητος: Οι... ψυχάρες που τον έστειλαν ξανά στο Europa League!\nΑτρόμητος: Οι... ψυχάρες που τον έστειλαν ξανά στο Europa League!\nΕυρωπαϊκή περιπέτεια θα έχει για δεύτερο συνεχόμενο καλοκαίρι ο Ατρόμητος και αυτό το οφείλει στους ποδοσφαιριστές του, που έδωσαν και την... ψυχή τους για την επίτευξη του στόχου! Το gazzetta.gr, δυο μέρες μετά την οριστική επίτευξη του στόχου δίνει τους... ελέγχους στους ποδοσφαιριστές των Περιστεριωτών!\nΜπάλαζ Μέγιερι: Ήρθε το καλοκαίρι και πήρε φανέλα βασικού έχοντας την εμπειρία του ελληνικού πρωταθλήματος από το πέρασμά του από τον Ολυμπιακό. Τα πήγε εξαιρετικά, έδωσε μεγάλη ασφάλεια στα γκολπόστ του Ατρόμητου, ενώ σε αρκετά παιχνίδια κράτησε και το μηδέν, δίνοντας βαθμό ή βαθμούς στην ομάδα του. Δύο αγωνιστικές πριν το τέλος μετρά 25 συμμετοχές!\nΣπύρος Ρισβάνης: Ο Έλληνας αμυντικός πραγματοποίησε για δεύτερη συνεχόμενη σεζόν εξαιρετική χρονιά. Είναι ένας από τους τρεις που έχει τις περισσότερες συμμετοχές με το «αστέρι», 26, δείχνοντας ένα πολύ σταθερό πρόσωπο με λίγα λάθη το οποίο τον έφερε και πάλι στην πόρτα της Εθνικής ομάδας. Έχει καταφέρει να σκοράρει και 1 φορά! Άλλωστε δίπλα στον Χατζηισαΐα μπορεί να κάνει τα πάντα με... κλειστά μάτια. Ο ένας εμπιστεύεται τον άλλον κι αυτό κάνει μπαμ εδώ και δυο χρόνια!\nΔημήτρης Χατζηισαΐας: Ο δεύτερος με τις περισσότερες συμμετοχές, όσες και ο κολλητός του από πάνω, έτσι και ο «Χάτζη» μετρά 26 συμμετοχές, ενώ είναι δεύτερος σε ασίστ με 4! Εξίσου τρομερή χρονιά, έμεινε στο Περιστέρι ώστε να αποδείξει πως αξίζει την επόμενη σεζόν μια θέση στο ρόστερ του ΠΑΟΚ. Σίγουρα το έκανε και με το παραπάνω, καθώς μαζί με τον Ρισβάνη δημιούργησαν ένα πολύ αξιόπιστο δίδυμο που πολλές φορές... κατάπιε τους αντιπάλους επιθετικούς.\nΕμάνουελ Σάκιτς: Γεμάτη χρονιά για τον Αυστριακό, ο οποίος έχει αγωνιστεί σε 24 παιχνίδια, σκοράροντας 1 τέρμα. Είχε κάποια σκαμπανεβάσματα στην απόδοση του, ωστόσο σε γενικές γραμμές πραγματοποίησε μια πολύ καλή σεζόν, που τον έβαλαν και στο στόχαστρο της ΑΕΚ ενόψει καλοκαιριού. Όπου του ζητήθηκε να βοηθήσει την ομάδα το έκανε και τις περισσότερες φορές με καλά αποτελέσματα.\nΔημήτρης Γιαννούλής: Μπορεί τον χειμώνα να επέστρεψε στον ΠΑΟΚ, όμως είχε καταφέρει να πραγματοποιήσει ένα ακόμα εξαιρετικό εξάμηνο με τον Ατρόμητο. Μετά την τρομερή περσινή του γεμάτη σεζόν, έφυγε από το Περιστέρι αφού πρώτα σημείωσε 15 συμμετοχές κι έδωσε 3 ασίστ. Αν μη τι άλλο βοήθησε κι αυτός τα μέγιστα στην επίτευξη του στόχου κι ας μην έμεινε μέχρι τέλους στην ομάδα.\nΚυριάκος Κιβρακίδης: Ένας πραγματικός στρατιώτης του Ατρόμητου! Ο δεύτερος αρχηγός των Περιστεριωτών, έχει σημειώσει 16 συμμετοχές, 1 γκολ κι έχει δώσει 1 ασίστ, παίρνοντας περισσότερο χρόνο συμμετοχής από όταν αποχώρησε ο Γιαννούλης. Έπαιξε αρκετά παιχνίδια ως αριστερό μπακ και τα πήγε εξαιρετικά, ενώ από εκείνη την πλευρά κατάφερε να σκοράρει και το μοναδικό του φετινό τέρμα.\nΝασιμέντο Μάντσον: Ο Βρταζιλιάνος χαφ πραγματοποίησε μια ακόμα καλή και πιο ώριμη χρονιά με τον Ατρόμητο! Έχει σημειώσει 23 συμμετοχές, δίνοντας και 2 ασίστ. Το όνομά του δεν ακούστηκε όσο την περσινή σεζόν, όταν είχε έρθει ως άγνωστος στην Ελλάδα, όμως έχει καταφέρει να είναι από τους πιο σταθερούς ποδοσφαιριστές της ομάδας. Το δέσιμό του με τον Μπουσουλάτζιτς, φάνηκε σε ακόμα μεγαλύτερο βαθμό φέτος...\nΑζέρ Μπουσουλάτζιτς: Ο Βόσνιος πιθανότατα θα αποχωρήσει από τον Ατρόμητο το καλοκαίρι, καθώς η περίπτωσή του είναι από τις πιο δύσκολες που έχει να διαχειριστεί ο Ατρόμητος. Φυσικά αυτό το κατάφερε ο ίδιος με τις εμφανίσεις τους! Αρκετά βελτιωμένος σε σχέση με πέρσι, έχει αγωνιστεί 25 φορές και έχει πραγματοποιήσει την καλύτερή του χρονιά σε αυτά τα δύο χρόνια στο «αστέρι». Μαζί με τον Μάντσον, δημιούργησαν ένα από τα καλύτερα δίδυμα κεντρικών χαφ στο πρωτάθλημα!\nΧαβιέ Ούμπιδες: Ο φυσικός αρχηγός του Ατρόμητου στα 37 του έχει καταφέρει να κάνει ακόμα μια ακόμα χρονιά σαν έφηβος! Έχει σημειώσει 22 συμμετοχές, δίνοντας 3 ασίστ. Όποτε χρειάστηκε ήταν εκεί να βοηθήσει τον Ατρόμητο, με τον Νταμίρ Κάναντι να γνωρίζει πως έχει στα χέρια του έναν πιστό στρατιώτη για όποτε τον χρειαστεί. Είτε για βασικό, είτε για βοήθεια από τον πάγκο!\nΦελίπε Μπρούνο: Ο Βραζιλιάνος μεσοεπιθετικός δικαίωσε όσους το καλοκαίρι πάλεψαν να μην σπάσει ο δανεισμός του, όταν η ομάδα που ανήκει τον ζήτησε πίσω. Μετά από ένα καλό πρώτο εξάμηνο, κατάφερε να πραγματοποιήσει μια τρομερή χρονιά με τον Ατρόμητο, ίσως και την καλύτερη της καριέρας του! Έχει σημειώσει 25 συμμετοχές, είναι πρώτος σε ασίστ με 5, ενώ έχει σκοράρει και 1 φορά. Το σκοράρισμα δεν είναι το δυνατό του σημείο, το ξέρουν στο Περιστέρι, ωστόσο όλα τα υπόλοιπα στοιχεία που διαθέτει τον κάνουν μια σημαντική μονάδα. Το όνομά του ακούστηκε πιο έντονα εντός Super League και το καλοκαίρι θα είναι... καυτό και για τον ίδιο, αλλά και για τον Ατρόμητο που δεδομένα θέλει να τον κρατήσει!\nΚλαρκ Ενσικουλού: Πρόκειται για τον ποδοσφαιριστή που διασώθηκε από το περσινό... ναυάγιο του Πλατανιά. Ο Κονγκολέζος μεσοεπιθετικός, δικαίωσε την επιλογή των ανθρώπων του Ατρόμητου να τον αποκτήσουν το καλοκαίρι. Παρουσίασε ένα καλό πρόσωπο στα περισσότερα παιχνίδια, φτάνοντας τις 21 συμμετοχές και τα 4 γκολ. Βοήθησε τον Ατρόμητο και από τις πτέρυγες κι ως δεκάρι, αλλά κι ως δεύτερος επιθετικός.\nΕυθύμης Κουλούρης: Φτάσαμε στον MVP του Ατρόμητου στο φετινό πρωτάθλημα! Ο Κουλούρης, πραγματοποιεί την καλύτερη σεζόν της καριέρας του, βρήκε στο Περιστέρι όσα έψαχνε για να δείξει το πραγματικά πλούσιο ταλέντο του! 26 συμμετοχές, 18 γκολ, 4 ασίστ! Οι αριθμοί μιλούν από μόνοι τους. Αν υπάρχει κάποιος που μπορούμε να πούμε πως εξαιτίας του ο Ατρόμητος έφτασε τόσο άνετα στην τέταρτη θέση και στην κατάκτηση του δικού του... πρωταθλήματος, τότε αυτός είναι ο Κουλούρης! Το καλοκαίρι αναμένεται δεδομένα... καυτό για τον ίδιο τόσο για το αν μείνει στον ΠΑΟΚ, όσο και για το που θα συνεχίσει την καριέρα του. Φυσικά στον Ατρόμητο δεν έχουν σκοπό να μείνουν με σταυρωμένα χέρια και θα το παλέψουν μέχρι τέλους για να τον κρατήσουν, όπως έκαναν και πέρσι με τους Χατηισαΐα, Γιαννούλη.\nΓιώργος Μανούσος: Ίσως η λέξη ψυχή να βρίσκει το νόημά της στο πρόσωπο αυτού του ανθρώπου! Ο επιθετικός από την Μυτιλήνη πέρασε ακόμα μια δύσκολη χρονιά, με έναν ακόμα σοβαρό τραυματισμό που τον άφησε για αρκετό καιρό εκτός. Ωστόσο, επέστρεψε πιο δυνατός, σκόραρε στην επιστροφή του σε ένα κρίσιμο σημείο της χρονιάς στο παιχνίδι με την ΑΕΛ, είναι ο άνθρωπος που... ξεκλείδωσε την άμυνα του Άρη στο σημαντικό διπλό στην Θεσσαλονίκη και γενικώς με την ψυχή του βοήθησε τα μέγιστα τον Ατρόμητο ακόμα κι όταν δεν αγωνιζόταν! Με αυτά και με αυτά, έχει φτάσει τις 14 συμμετοχές, τα 2 γκολ κι έχει δώσει 1 ασίστ. Όλα ανοιχτά για τον ίδιο το καλοκαίρι...\nΑριστοτέλης Καρασαλίδης: Ο κεντρικός αμυντικός που κατά πολλούς είναι εδώ και δυο χρόνια στη σκιά των Ρισβάνη, Χατζηισαΐα. Κατά πολλούς, όχι για όλους και σίγουρα όχι για τον Κάναντι! Ο Αυστριακός τεχνικός τον εμπιστεύτηκε πολλές φορές φέτος, βάζοντας και τους τρεις μαζί στην άμυνα. Κάπως έτσι έχει φτάσει τις 19 συμμετοχές στο φετινό πρωτάθλημα, παρουσιάζοντας ένα αρκετά καλό πρόσωπο...\nΡόλαντ Ουγκράι: Ο άτυχος της χρονιάς για τον Ατρόμητο! Ο Ούγγρος επιθετικός, ξεκίνησε ιδανικά την σεζόν, κάνοντας εξαιρετικές εμφανίσεις με 3 τέρματα και 1 ασίστ σε 8 συμμετοχές, αλλά η κλήση στην Εθνική ομάδα που τόσο ήθελε αποδείχτηκε μοιραία. Τραυματίστηκε σοβαρά κι επέστρεψε πριν λίγες εβδομάδες έχοντας πλέον 9 συμμετοχές. Αν ο ίδιος είναι υγιείς την επόμενη σεζόν, θα είναι η αποκάλυψη του Ατρόμητου!\nΑρμίν Μούγιακιτς: Ο Αυστριακός επιθετικός στην πρώτη γεμάτη σεζόν της καριέρας του, δεν τα πήγε και τόσο άσχημα, αλλά δεν έκανε και κάτι το τρομερό. 15 συμμετοχές, 1 γκολ, 1 ασίστ οι αριθμοί του, που ίσως να επηρεάστηκαν κι από έναν σοβαρό τραυματισμό που πέρασε...\nΚώστας Κωτσόπουλος: Ο νεαρός επιθετικός πήρε περισσότερες ευκαιρίες φέτος και δεν τα πήγε άσχημα. Μετράει 14 συμμετοχές κι 1 τέρμα, δείχνοντας πως χρόνο με τον χρόνο μπορεί να εξελιχθεί σε μια καλή μονάδα...\nΑμρ Ουάρντα: Ο Αιγύπτιος επέστρεψε στο Περιστέρι τον Γενάρη, όμως σε καμία των περιπτώσεων δεν βοήθησε όσο θα περίμεναν οι άνθρωποι του Ατρόμητου. Μετά το περιστατικό στο ματς Κυπέλλου με την ΑΕΚ έμεινε κι εκτός ομάδας κι έχει καταφέρει να αγωνιστεί τελικώς 10 φορές, σημειώνοντας 2 τέρματα και δίνοντας 2 ασίστ.\nΘοδωρής Βασιλακάκης: Περίεργη χρονιά για τον Έλληνα μεσοεπιθετικό. Αν και ξεκίνησε ως βασικός, κάπου στην πορεία τον χάσαμε, ενώ τον χειμώνα έφτασε κοντά και στον Αστέρα Τρίπολης. Πολλά ακούγονται και για τις σχέσεις του με τον Νταμίρ Κάναντι μέσα στη σεζόν και θα ολοκληρώσει το πρωτάθλημα με 12 συμμετοχές, 1 γκολ και 1 ασίστ, μιας και εμφανώς δεν υπολογίζεται από τον Αυστριακό. Όσο αγωνίστηκε ωστόσο δεν τα είχε πάει κι άσχημα...\nΑλέξανδρος Κατράνης: Επέστρεψε στο Περιστέρι τον Γενάρη να καλύψει το κενό που άφησε η επιστροφή Γιαννούλη στον ΠΑΟΚ. Δυσκολεύτηκε να κερδίσει την εμπιστοσύνη του Κάναντι και μέχρι τώρα έχει μετρήσει 8 συμμετοχές.\nΧρήστος Θεορωράκης: Κλείνουμε με τον νεαρό τερματοφύλακα. Αγωνίστηκε 4 παιχνίδια όταν τραυματίστηκε ο Μέγιερι και δεν ήταν κακός. Έκανε καλές εμφανίσεις, το όνομά του ακούστηκε πρώτη φορά στη Super League και το καλοκαίρι το συμβόλαιό του λήγει, με τον Γιάννη Αγγελόπουλο φυσικά να έχει στην ατζέντα του το όνομά του για ανανέωση!


Η θετική πλευρά των αρνητικών συναισθημάτων - Therapia\nΟι περισσότεροι άνθρωποι δείχνουν τα θετικά τους συναισθήματα και κρύβουν τα αρνητικά. Όλοι μας μιλάμε για τους καλούς ηγέτες, τους καλούς φίλους, τους καλούς γονείς, την αισιοδοξία, τον ενθουσιασμό, τη συμπόνια.\nΖούμε σε μια κοινωνία στην οποία τα συναισθήματα όπως η απογοήτευση, ο φόβος, ο θυμός και οι ενοχές είναι αρνητικά ή κακά, για αυτό πρέπει να τα κρατάμε για τον εαυτό μας.\nΌμως όλα τα συναισθήματα είναι κομμάτι της ανθρώπινη ύπαρξης. Όλοι οι άνθρωποι σε κάθε κουλτούρα γελάνε, κλαίνε και εκφράζουν τα συναισθήματά τους. Κλαίμε, φιλάμε, διαφωνούμε, αγκαλιαζόμαστε, παρηγορούμε ανάλογα με την ανάγκη μας για κοινωνική σύνδεση.\nΤα αρνητικά συναισθήματα μπορούν να οδηγήσουν σε παραγωγικές συμπεριφορές. Μας δίνουν μια εξαιρετική ευκαιρία για θετικές διεξόδους. Είναι καλύτερο να μάθουμε να αναγνωρίζουμε τα συναισθήματά μας, ώστε να τα χρησιμοποιούμε για να εξηγήσουμε τη συμπεριφορά μας και τις ανάγκες μας.\nΤα αρνητικά συναισθήματα είναι εξαιρετική ευκαιρία για να μάθετε αντί να τα αποφεύγετε. Όταν αρνείστε τα συναισθήματα σας μειώνετε την ικανότητά σας να κατανοήσετε τα συναισθήματα των άλλων. Αν δεν μπορείτε να μάθετε από τα συναισθήματά σας, παρεμποδίζετε την ικανότητά σας να ωριμάσετε και να έχετε υγιείς και ουσιαστικές σχέσεις.\nΌταν εξερευνάτε τις αιτίες που σας προκαλούν συγκεκριμένα συναισθήματα, μπορείτε να ελέγξετε τα συναισθήματα σας και να βελτιώσετε την υγεία σας, τις σχέσεις σας και να καταλάβετε τις επιθυμίες σας.\nΤα συναισθήματα δεν εξαφανίζονται. Αν τα συσσωρεύετε μέσα σας και τα καταπιέζετε επηρεάζουν το μυαλό και το σώμα σας.\nΠολλοί άνθρωποι έχουν μάθει ότι τα συναισθήματα όπως ο φόβος, ο θυμός , οι ενοχές και η απογοήτευση ρουφούν όλη τους την ενέργεια και οδηγούν σε κακές επιλογές. Αν εκφράσουν τα συναισθήματά τους πιστεύουν ότι θα πληγώσουν τους άλλους και είναι πιθανό να καταστρέψουν τις σχέσεις τους. Έτσι κρατούν τα συναισθήματά τους για τον εαυτό τους.\nΌταν αρνείστε τα συναισθήματα σας αρνείστε τις εμπειρίες της ζωής σας. Δεν μπορείτε να βιώνετε χαρά χωρίς λύπη, ηρεμία χωρίς θυμό και κουράγιο χωρίς φόβο. Η ζωή είναι πιο πλούσια όταν επιτρέπετε στον εαυτό σας να νιώσει όλα τα συναισθήματα.\nΤα συναισθήματα επηρεάζουν την επικοινωνία. Όταν οι άνθρωποι δεν μπορούν να σας διαβάσουν δεν νιώθουν ασφάλεια να μοιραστούν όσα έχουν στο μυαλό τους . Αυτό το φαινόμενο έχει αυξηθεί με την επικοινωνία μέσω των μέσων κοινωνικής δικτύωσης. Η αδυναμία κατανόησης των συναισθημάτων των άλλων ή η απαίτηση να νιώθουν τα ίδια συναισθήματα με εσάς, δημιουργεί πολλές παρεξηγήσεις και έλλειψη εμπιστοσύνης.\nΕίναι καλύτερο να μάθετε να αναγνωρίζετε τα συναισθήματά σας ώστε να μπορείτε να τα χρησιμοποιήσετε για να εξηγήσετε τη συμπεριφορά σας και να εκφράσετε τις ανάγκες σας. Μόνο τότε θα μπορείτε να διοχετεύετε την ενέργεια σας με θετικό τρόπο.\nΠώς μας επηρεάζουν τα αρνητικά συναισθήματα;\nΟ θυμός, ο φόβος, η δυσαρέσκεια και η ανησυχία είναι αρνητικές συναισθηματικές καταστάσεις που πολλοί άνθρωποι προσπαθούν τακτικά να τις αποφύγουν. Και αυτό είναι κατανοητό καθώς μας δημιουργούν δυσφορία.\nΤα αρνητικά συναισθήματα προκαλούν επιπλέον άγχος στο σώμα και στο μυαλό. Κανένας δεν θέλει να αισθάνεται άσχημα , για αυτό είναι φυσιολογικό να θέλουμε να ξεφύγουμε από αυτά τα συναισθήματα και τους κινδύνους του στρες. Ωστόσο, υπάρχει ένα συναίσθημα που έχουν οι άνθρωποι μερικές φορές ότι αυτά τα αρνητικά συναισθήματα θα διαρκέσουν για πάντα ή ότι είναι πρόβλημα.\nΣυχνά αυτά τα συναισθήματα είναι ωφέλιμα επειδή μπορεί μας στέλνουν κάποια μηνύματα:\nΟ θυμός και το άγχος μας δείχνουν ότι κάτι είναι ανάγκη να αλλάξει και ότι η ευεξία μας απειλείται.\nΟ φόβος μπορεί να σας κινητοποιεί ώστε να πάρετε κάποια μέτρα για την ασφάλειά σας.\nΗ απογοήτευση ή η δυσαρέσκεια σας δίνουν κίνητρο να αλλάξετε κάτι στις σχέσεις σας.\nΘετική πλευρά των αρνητικών συναισθημάτων\nΟ θυμός συχνά υποδεικνύει ότι δεν παίρνετε αυτό που θέλετε από κάποιον άλλο. Δεν έχετε την προσοχή, το σεβασμό ή τη βοήθεια που θα θέλατε. Εκφράζετε τη δυσαρέσκειά σας είτε το άλλο άτομο συμφωνεί είτε όχι.\nΜπορείτε να χρησιμοποιήσετε το θυμό σας για να κάνετε μια μεγάλη αλλαγή στη ζωή σας. Πολλά σπουδαία πράγματα έχουν γίνει λόγω του θυμού. Αν ο θυμός σας δίνει την ενέργεια να κάνετε ένα βήμα για να επιτύχετε κάτι για το οποίο δεν είστε σίγουροι, τότε είναι μια δύναμη που οδηγεί σε θετικές αλλαγές. Ο θυμός μπορεί να ενεργοποιήσει το πάθος, το κουράγιο και την αποφασιστικότητά σας.\nΗ πιο σημαντική δουλειά του εγκεφάλου είναι να μας κρατά ασφαλείς. Ο φόβος μπορεί να σας κάνει να αντιδράσετε στα χειρότερα δυνατά σενάρια. Ο εγκέφαλος όταν νιώθει συνεχώς απειλή και χρόνιο στρες αποδυναμώνει το ανοσοποιητικό σας σύστημα και βλάπτει τις σχέσεις σας.\nΌταν νιώθετε φόβο αναρωτηθείτε ποιο είναι το χειρότερο που μπορεί να συμβεί. Μετά σκεφτείτε ότι μπορεί να μην συμβεί αυτό που υποθέτετε. Υπενθυμίστε στον εαυτό σας την αίσθηση του σκοπού, τι σας δίνει χαρά , για να ενεργοποιηθεί το θάρρος που έχετε ανάγκη για να αντιμετωπίσετε τις αμφιβολίες.\nΑν νιώθετε ενοχές για κάτι που είπατε ή κάνατε, έχετε την ευκαιρία να ζητήσετε συγνώμη. Αντί να επαναλαμβάνετε αυτή τη συμπεριφορά, μπορείτε να ρωτήσετε το άτομο που προσβάλλατε να σας περιγράψει την εμπειρία του από τις πράξεις σας ή τα λόγια σας. Μην υπερασπίζεστε τον εαυτό σας ή μην βρίσκετε δικαιολογίες. Μάθετε από τους άλλους ώστε να είστε προετοιμασμένοι για το μέλλον. Κατανοήστε ότι οι ενοχές σας μπορεί να σας οδηγήσουν στην συμπόνια, στην φροντίδα και στην ευγένεια.\nΑν νιώθετε ενοχές για τις αποφάσεις που πήρατε χρόνια πριν, ίσως να είναι η στιγμή να προχωρήσετε. Αυτό που μπορείτε να κάνετε αυτή τη στιγμή είναι να κατανοήσετε τι ακριβώς συνέβη και να συγχωρήσετε τον εαυτό σας. Η ψυχοθεραπεία θα σας βοηθήσει να αντιμετωπίσει τις εμπειρίες του παρελθόντος.\nΌταν δεν παίρνετε όσα προσδοκάτε από τη δουλειά σας, τους ανθρώπους γύρω σας και ακόμη και από τον ίδιο σας τον εαυτό ίσως να νιώθετε θλίψη και απογοήτευση. Ίσως να χρειαστεί να πενθήσετε την απώλεια ενός ονείρου σας. Όταν συνειδητοποιείτε ότι τα όνειρά σας δεν θα γίνουν πραγματικότητα όπως ελπίζατε , ίσως να δώσετε την ευκαιρία στον εαυτό σας να πενθήσει την απώλεια και να προχωρήσει.\nΗ αποδοχή της απογοήτευσης είναι ένας δρόμος προς την ελευθερία. Καθώς η θλίψη εξαφανίζεται , αρχίζετε να βλέπετε ένα νέο μέλλον για τον εαυτό σας που θα χρησιμοποιεί όλες τις δυνατότητές του. Η θλίψη μπορεί να σας βοηθήσει να δείτε πως θέλετε να είστε στο μέλλον.\nΟ θυμός, η απογοήτευση, ο φόβος και άλλα αρνητικά συναισθήματα είναι κομμάτι της ανθρώπινης φύσης. Όλα μπορούν να προκαλέσουν στρες για αυτό και συχνά οι περισσότεροι άνθρωποι τα αποφεύγουν, τα αγνοούν αλλά αυτό δεν είναι υγιές. Καλό είναι να μάθετε να διαχειρίζεστε αυτά τα συναισθήματα και όχι να τα αποφεύγετε και να τα αγνοείτε.\nΗ διαχείριση των αρνητικών συναισθημάτων είναι μια πολύπλοκη διαδικασία. Η αποφυγή δεν είναι μια υγιής επιλογή, αντιθέτως μπορεί να υπονομεύσει τη ζωή, τις σχέσεις και να αυξάνει τα επίπεδα του στρες. Ο θυμός για παράδειγμα είναι ένα συναίσθημα που μπορεί να καταστρέψει τις σχέσεις σας αν του το επιτρέψετε.\nΗ διαχείριση των αρνητικών συναισθημάτων περιλαμβάνει την κατανόηση των αιτιών τους και την αναγνώριση όλων των προειδοποιητικών σημαδιών. Τα συναισθήματά πάντα μας λένε κάτι. Για αυτό είναι πολύ σημαντικό να μάθετε να τα ακούτε.\nΕπίσης η διαχείριση των αρνητικών συναισθημάτων σημαίνει ότι δεν τους επιτρέπετε να σας κατακλύσουν. Μπορείτε να τα ελέγξετε χωρίς να αρνείστε την ύπαρξή τους.\nΤο πεδίο της θετικής ψυχολογίας έχει επικεντρωθεί όχι μόνο σε όσα μας κάνουν ευτυχισμένους, ανθεκτικούς και συμβάλλουν στην ευημερία μας αλλά επίσης και στην επίδραση των αρνητικών συναισθημάτων. Τα αρνητικά συναισθήματα μας επηρεάζουν αλλά μπορούμε να μάθουμε να τα ελέγχουμε ώστε να μην μας βλάπτουν.\nΚαλό είναι να αποδεχόμαστε και να επεξεργαζόμαστε τα αρνητικά συναισθήματα ώστε να μας επηρεάζουν θετικά.\nΚοιτάξτε βαθιά μέσα σας και δείτε όλα όσα σας προκαλούν στρες και άλλα αρνητικά συναισθήματα:\nΤα αρνητικά συναισθήματα μπορεί να προέρχονται από ένα συγκεκριμένο γεγονός, όπως είναι ο φόρτος εργασίας.\nΤα αρνητικά συναισθήματα είναι πολλές φορές αποτέλεσμα των σκέψεων γύρω από ένα γεγονός. Ο τρόπος με τον οποίο αντιλαμβανόμαστε όσα έχουν συμβεί μπορεί να αλλάξει την εμπειρία του γεγονότος και αυτό θα καθορίσει αν θα μας προκαλέσει ή όχι αρνητικά συναισθήματα.\nΑπό την στιγμή που θα αναγνωρίσετε τα αρνητικά συναισθήματα και τις αιτίες τους μπορείτε να προχωρήσετε σε αλλαγές. Αυτές οι αλλαγές μπορεί να περιλαμβάνουν:\nΠεριορισμό των παραγόντων που σας προκαλούν στρες.\nΕκμάθηση τεχνικών επικοινωνίας.\nΑλλαγές στον τρόπο σκέψης με την βοήθεια της ψυχοθεραπείας.\nΕπειδή οι αλλαγές είναι μια δύσκολη διαδικασία για αυτό καλό είναι να προσαρμόσετε τον τρόπο ζωής σας ώστε να νιώθετε λιγότερο στρες. Μπορείτε να βάλετε στη ζωή σας:\nΤην άσκηση: η άσκηση βοηθά στην βελτίωση της διάθεσης και ανακουφίζει από τα αρνητικά συναισθήματα.\nΤις τεχνικές χαλάρωσης: ο διαλογισμός και οι τεχνικές αναπνοών βοηθούν να είστε ήρεμοι και να μην σας κυριεύουν τα συναισθήματά σας.\nΤην διασκέδαση: βρείτε ευκαιρίες να περάσετε όμορφα και να διασκεδάσετε, αυτό θα αλλάξει την διάθεσή σας και θα σας ανακουφίσει από τα αρνητικά συναισθήματα.\nΖούμε σε μια περίοδο σύγχυσης, φόβου και θλίψης. Τα αρνητικά συναισθήματα είναι φυσιολογικά έχουν όμως και τις θετικές τους πτυχές. Μπορούν να μας κινητοποιήσουν ώστε να κάνουμε τις επιθυμητές αλλαγές.


Χίλιες και μία ιστορίες: H Βάρδος Νέξ-σελίδα 71\nH Βάρδος Νέξ-σελίδα 71\nΜπορεί να με θεωρείτε γέρο και ανίδεο, αλλά θυμάμαι ακόμα τα τραγικά εκείνα γεγονότα που οδήγησαν τον πατέρα σου στην απόφαση να εναντιωθεί στα άλλα βασίλεια. Ο πατέρας σου αγαπητή μου δεν ήταν ποτέ κάποιος ματαιόδοξος άνθρωπος οποίος αναγκάστηκε να επιδείξει τις στρατιωτικές του ικανότητες. Τότε, τα παλιά χρόνια αναγκαστήκαμε να πολεμήσουμε για να σώσουμε τον Έσω Κόσμο από το απόλυτο χάος. Πολεμήσαμε για ένα καλύτερο αύριο, για έναν κόσμο χωρίς σκοτάδι.\nΜετά την νίκη μας, πιστέψαμε ότι τα πάντα είχαν τελειώσει. Ωστόσο, ο χρόνος είναι μεγάλος δάσκαλος. Μας δίδαξε και τους δύο ότι παρότι τη νίκη μας, το κακό δεν γίνεται να εξαφανιστεί για πάντα. Οι αμαρτίες και τα λάθη μας δυστυχώς δεν διαγράφονται έτσι εύκολα. Εγώ και ο Λύριος κάναμε κτηνωδίες, γιατί πιστεύαμε με έπαρση και οι δύο ότι αυτό ήταν το σωστό για τον κόσμο μας. Ωστόσο, με το πέρασμα του χρόνου η ψυχή μας άρχισε να κουράζεται από τους φόνους. Εδώ, θα ήθελα να αναφέρω πως δεν είναι φόνος μόνο ο θάνατος των εχθρών σου αλλά και οι λάθος υπολογισμοί που μπορούν να στοιχίσουν τη ζωή των συντρόφων μας. Επομένως, οφείλουμε να δείξουμε σύνεση και όχι ματαιοδοξία και άκρατη φιλοδοξία. Το βασίλειο του Βορρά δεν μπορεί και δεν πρέπει να ξεκινήσει μια καταστροφή. Ήμασταν πάντοτε η δύναμη του καλού. Δεν γίνεται τώρα πια να αλλάξουμε στρατόπεδο», είπε ο σεβάσμιος γέροντας φροντίζοντας να αναδείξει εκείνη την ηγετική ικανότητα που είχε χαθεί στη λήθη του χρόνου.\nΑρκετοί σύμβουλοι ταυτίζονταν απόλυτα με την άποψη του Ασπρογένη. Στο άκουσμα του πύρινου λόγου του ξέσπασαν αρκετοί σε χειροκροτήματα. Κάποιοι μάλιστα κινήθηκαν προς το μέρος του γέροντα και του έσφιξαν με εγκαρδιότητα τα ρυτιδιασμένα χέρια του.\nΗ σωσίας της Νέξ στεκόταν αμήχανη μπροστά στο συμβούλιο. Είχε χάσει την πυγμή που είχε πρωτύτερα. Κραδαίνοντας με δύναμη τα κατάξανθα μαλλιά της προσπαθούσε να βρει γρήγορα μια λύση ώστε να πετύχει τους καταχθόνιους σκοπούς της. Αλλά δεν την ήξερα καλά την Λέριαλ. Στο τέλος θα κατάφερνε να πετύχει τους στόχους της. Μπορεί ο σεβάσμιος γέροντας να είχε φέρει αντίρρηση στο σχέδιο της, αλλά εκείνος ήταν γηραιότατος. Σε λίγο θα εγκατέλειπε τον επίγειο κόσμο για τον Κάτω. Επομένως, μπορούσε να χειριστεί αυτή την τρομερή αδυναμία του αντιπάλου της για να αποδείξει ολοφάνερα τη σαθρότητα των λεγομένων του. Το κύρος που απόπνεε η πριγκίπισσα και τωρινή βασίλισσα ήταν μεγαλύτερο από του μάγου εξαιτίας της καλοσύνης και των επιτυχιών του Λύριου.\n«Θα γίνει πόλεμος γιατί έτσι πρέπει. Ο Έσω Κόσμος θα βρεθεί αντιμέτωπος με μια νέα απειλή. Στην οροσειρά του Λόριφ όπου βρίσκονται δαίμονες και τρομερά θηρία, το κακό έχει ξεκινήσει να συγκεντρώνει στρατό. Θα είναι δύσκολο να αντιμετωπίσουμε ένα συνονθύλευμα από τα τερατουργήματα που ζουν εκεί. Φήμες λένε ότι ο στρατός υποκινείται από το Δυτικό βασίλειο. Είμαστε υποχρεωμένοι να δράσουμε σύντομα, γιατί διαφορετικά δεν θα έχουμε ούτε την απαραίτητη προετοιμασία ούτε και τα ψυχικά αποθέματα για να συγκρουστούμε με πλάσματα που ποτέ κανείς θνητός δεν μπόρεσε να το αντιμετωπίζει. Είναι λοιπόν λάθος να διατηρούμε τη θέση της ουδετερότητας. Ποιος λοιπόν μαζί μου;», φώναξε η γυναίκα σηκώνοντας με πάθος την γροθιά του δεξιού χεριού της.\nΤα λόγια της διέγειραν πάθη στις ψυχές των αναποφάσιστων. Η προφορική μονομαχία των δύο συνομιλητών δεν είχε τελειώσει ακόμα. Αντιθέτως, ήταν η απαρχή για μια σφοδρή σύγκρουση ανάμεσα στις δυνάμεις του καλού και του κακού. Μια σύγκρουση που θα καθόριζε κατά κάποιον τρόπο το μέλλον του Βόρειου βασιλείου.\nΟ σεβάσμιος μάγος λοιπόν άνοιξε το στόμα και ετοιμάστηκε να μιλήσει όπως κανείς ποτέ δεν είχε μιλήσει σε βασίλισσα…\nΑναρτήθηκε από Μίνως-Αθανάσιος Καρυωτάκης στις 1:09 μ.μ.\nΠρελούδιο: Όταν ένα χρέος ξεπληρώνεται…\nΟι «Άρχοντες» του Τρόμου - Έντγκαρ Άλλαν Πόε\nΤο κάστρο της Λήθης\nΗ Ιστορία του Αγ.Βαλεντίνου\nΜια ανείπωτη ιστορία\nΤο κορνιζαρισμένο χαρτονόμισμα


Στο μυαλό του μούχλα: Εκτελούνται μεταφοραί ο μούχλας…\nΑλλάζουμε μαγαζί για όσους δεν κατάλαβαν. Πάμε στου pek, να τον στηρίξουμε κιόλας. Και επειδής μου ζήτηξε να γράφω πιο συχνά, λέω να αρχίσω να προθερμαίνομαι. Όπως λοιπόν συνηθίζεται στις μετακομίσεις, στο πακετάρισμα πάνω ανακαλύπτεις διάφορες μαλακίες ( η αγαπητή κωλόγρια έχει και μεγαλύτερη εμπειρία επί του θέματος), εγώ είπα να κοιτάξω να κάνω μια αναδρομή. Πάμε …\nΙούλιος 2006. Με το «Πέρι ειλικρίνιας» κείμενο μπαίνω ενεργά στον χώρο του blogging. Της πουτάνας το κάγκελο σε ένα σεντόνι 4000+ λέξεων, όπου με ότι πιάστηκα για θέμα, απλά δεν το άφησα όρθιο. Η αγαπητή uba βλέπει την αρχή, φαντάζεται τη συνέχεια και στα σχόλια απλά προειδοποιεί τον κόσμο.\nΒέβαια τον ίδιο μήνα ανεβαίνει και το «Viva espana». Μια ιστορία ύμνος στη μαλακία της μέσης εναλλακτικής ελληνίδας. Όπως επίσης πως όταν το τέλος δεν θέλω να είναι happy, είναι για χάπι.\nΑύγουστος 2006. Το παραδοσιακό greek-καμάκι αντικαθίσταται από το τζατζίκι σε μια ιστορία μαλακίας, παράνοιας και απελπισίας μου. Το «τζατζίκι ρε; Είμαστε σοβαροί;», ανήκει πλέον στη σφαίρα του μύθου.\nΣεπτέμβριος 2006. Ταρίφες, ΤΕΙ, ΠΑΟΚτσήδες, νεοέλληνες πολίτες και πολιτικοί. Πως χώρεσαν όλα στο «γαμω την κλάψα σας!», ο θεός και η ψυχή μου (ή καλύτερα το μυαλό μου).\nΔεκέμβριος 2006. Πριν φύγει ο χρόνος και λίγο πριν τα γενέθλια μου συμβαίνει κάτι που μόνο σε μένα θα μπορούσε να συμβεί. Αναρωτώμενος «και τώρα τι κάνεις;» δείχνω ότι τα κείμενα μου είναι βγαλμένα από τη ζωή.\nΜάρτιος 2007. Στο «περί ελευθερίας λόγου» με τη βοήθεια video του Bill Hicks (http://www.youtube.com/watch?v=WDrgwZsGC9A) υποστηρίζω τη δημοκρατία και την ελευθερία του λόγου, απλά αναρωτιέμαι για τη χρησιμότητα.\nΑύγουστος 2007. Η ιστορία της «Generation X» είναι το δικό μου κατηγορώ στην γενιά των 50s και 60s.\nΣεπτέμβριος 2007. Ο «φανταστικός διάλογος» είναι το τελευταίο καρφί στο φέρετρο της ελπίδας να γίνω διάσημος και αγαπητός blogger.\n«Τράβα να βάψεις κανένα νύχι κοπέλα μου» φωνάζω τον ίδιο μήνα και κρίνοντας από τα όσα διάβασα από την μέση νεοελληνίδα αυτή wanna-be γκόμενα και λίγα της έσουρα στο κείμενο.\nΜάρτιος 2008. Με το «ΜΟΥΧΛΑ-TV: NEWS», πάω το blogging στο επόμενο επίπεδο.\nΚαι με αυτά τα ολίγα highlights από την (σχεδόν)2χρονη παρουσία μου στο blogspot αποχωρώ. Ότι έχω γράψει εδώ θα μείνει εδώ τιμής ένεκεν.\nΌσο για το άλλο το μαγαζί, μόλις τελειώσω με τα βαψίματα, θα σας πω και που είναι. Stay tuned ;)\nposted by mouxlas21 at 7:00 μ.μ.\nΝαι μη μας αφησεις σε αγωνια και παθουμε τιποτα! ΨΩΝΙΟ!


Τελικά τι διαφορετικό θα μας δώσει το Metaverse που δεν έκανε το Facebook; - RatPack.gr\nΉταν μεγάλη μέρα στη δουλειά και τώρα έχεις σχέδια για το βράδυ, μπορεί να θέλεις να δεις κάποιους φίλους ή τελικά να συναντάς τυχαία ανθρώπους που ίσως δεν ήθελες να τους δεις. Γενικά αυτή είναι η ζωή σου μόνο που τώρα με το Metaverse θα τα κάνεις όλα αυτά και δεν θα βγαίνεις καθόλου από το σπίτι.\nΣου φαίνεται τρομακτικό όλο αυτό; Κι όμως αυτή θα είναι η πραγματικότητα μας σε λίγο καιρό. Στην ουσία αυτό είναι και το metaverse. Αυτό είναι και το όραμα του Zuckerberg. Να μπορούσε να ζούμε τις ζωές μας virtually. Μέσα δηλαδή από τα ειδικά διαμορφωμένα δωμάτια του metaverse.\nΗ πραγματικότητα θα υπάρχει σε ένα φάσμα που θα κυμαίνεται από τη φυσική έως την εικονική (VR), αλλά ένα σημαντικό κομμάτι του χρόνου μας θα το περνάμε κάπου μεταξύ αυτών των δύο, σε κάποια μορφή επαυξημένης πραγματικότητας (AR).\nΤο metaverse θα είναι στην ουσία αυτό που θα το κάνει πράξη. Μέσα από τα δωμάτια που θα προσφέρει αυτή η υπηρεσία θα μπορούμε να διαλέγουμε πως θα περάσουμε την ώρα μας, άλλοι δημιουργικά και άλλοι πιο ψυχαγωγικά ή και τα δύο.\nΗ επαυξημένη πραγματικότητα θα είναι ένα φυσιολογικό μέρος της καθημερινής μας ζωής. Οι εικονικοί σύντροφοι θα παρέχουν πληροφορίες, σχόλια, ενημερώσεις και συμβουλές σχετικά με θέματα που σας αφορούν, τόσο σε εικονικούς όσο και σε πραγματικούς χώρους. Αυτές οι πτυχές της πραγματικότητας δεν θα συγκρούονται, αλλά αντίθετα θα ενισχύουν η μία την άλλη.\nΑντί λοιπόν να βλέπουμε το content εμείς απλά θα ζούμε μέσα του, θα υπάρχουμε μέσα στο ίδιο το περιεχόμενο του Metaverse.\nΑκούγεται αρκετά τρομακτικό από την άλλη όμως είναι πολλοί εκείνοι που είναι περίεργοι να το δοκιμάσουν. Θα καλυτερεύσει άραγε όλο αυτό το πράγμα τις ζωές μας; Θα τις κάνει όντως πιο ποιοτικές; Αυτό ακόμη δεν μπορούμε να το ξέρουμε. Το μόνο σίγουρο είναι πως το Facebook έχει κάνει κάτι καλό στις ζωές μας. Μας έχει λύσει τα χέρια στην επικοινωνία μας.\nΠλέον ο καθένας θα έχει το δικό του digital avatar κι έτσι κάπως θα κινείται μέσα στο metaverse.\nΈνα άλλο πράγμα που ακούγεται για το Metaverse είναι πως θα χρειαζόμαστε να έχουμε κρυπτονόμισμα για να μπορούμε να κινούμαστε και να καταναλώνουμε μέσα στα δωμάτια του.\nΟ χρόνος μόνο μπορεί να δείξει αν τελικά το Metaverse θα είναι κάτι καλό ή όχι.


Ιδεες για δασκαλους: Δραστηριότητα ευαισθητοποίησης σε θέματα αναπηρίας\nΓια την Παγκόσμια Ημέρα Ατόμων με Αναπηρία, αλλά και για προγράμματα στο πλαίσιο των εργαστηρίων δεξιοτήτων, προτείνουμε μία βιωματική δραστηριότητα ευαισθητοποίησης των μαθητών/τριών σε θέματα αναπηρίας. Η δραστηριότητα μπορεί να λειτουργήσει ως αφόρμηση για την περαιτέρω επεξεργασία και διερεύνηση του θέματος της αναπηρίας.\nΤη συγκεκριμένη δραστηριότητα τη σχεδιάσαμε, παίρνοντας ιδέες και υλικό από τα εγχειρίδια του Υπουργείου και του Παιδαγωγικού Ινστιτούτου, με δραστηριότητες για την Ευέλικτη Ζώνη (θα τα βρείτε εδώ). Στόχος είναι τα παιδιά να προβληματιστούν, να προσπαθήσουν να μπουν στη θέση ανθρώπων με αναπηρία και να κατανοήσουν σε έναν βαθμό τις δυσκολίες που αντιμετωπίζουν.\nΑρχικά, χωρίζουμε τα παιδιά σε ομάδες των πέντε. (Έτσι βόλευε στη δική μας τάξη. Ανάλογα με τις ανάγκες κάθε τάξης, μπορούμε να προσαρμόσουμε τις ομάδες και τους ρόλους των μελών.)\nΓια κάθε ομάδα χρειαζόμαστε:\n1 κασκόλ ή μαντίλι για να καλύψουμε τα μάτια ενός παιδιού\n2 ζευγάρια καθαρές κάλτσες\n1 φάκελο με οδηγίες\n1 κάρτα με οδηγίες '\n(Το παζλ, οι οδηγίες και το φύλλο εργασίας δίνονται παρακάτω.)\nΟι ρόλοι σε κάθε ομάδα (περιγράφονται και στο φύλλο εργασίας) είναι οι εξής:\n1 παιδί που δε βλέπει\n1 παιδί που δε μιλάει\n1 παιδί χωρίς χέρια\n1 παιδί με κινητικές δυσκολίες στα χέρια (διπλές κάλτσες στα χέρια)\n1 παιδί με ένα πόδι\nΔείχνουμε το μήνυμα "Κάπου μέσα στην τάξη βρίσκεται ένας φάκελος..." στο παιδί που δε μιλάει. Εκείνο πρέπει να προσπαθήσει να πει στην ομάδα του, χωρίς να δείξει το χαρτάκι, ότι υπάρχει κάπου μέσα στην τάξη ένας φάκελος και ότι θα πρέπει να πάνε να τον ψάξουν το παιδί που δεν έχει χέρια και το παιδί που έχει ένα πόδι.\nΌταν βρουν τον φάκελο τα δύο παιδιά επιστρέφουν στην ομάδα και τον δίνουν στο παιδί με τα γάντια (το γράφει ο φάκελος). Εκείνο πρέπει να ανοίξει τον φάκελο που είναι σφραγισμένος με ταινία (όχι κόλλα). Όταν τον ανοίξει, διαβάζει το μήνυμα, που λέει ότι πρέπει να δώσει τον φάκελο στο παιδί που δε βλέπει για να συναρμολογήσει το παζλ.\nΤα παιδιά δίνουν οδηγίες στον/στην συμμαθητή/τριά τους, ώστε να συναρμολογήσει το παζλ. Διαβάζουν το ποίημα που σχηματίζεται. Στη συνέχεια, συζητούν μεταξύ τους με βάση τις ερωτήσεις του φύλλου εργασίας και καταγράφουν τις απαντήσεις της ομάδας τους.\nΟι ομάδες μοιράζονται στην ολομέλεια όσα κατέγραψαν.\nΤα αρχεία που έχουμε φτιάξει για τη δραστηριότητα είναι:\nΤα τρία μηνύματα (Αυτο που δείχνουμε στο παιδί που δε μιλάει, αυτό που κολλάμε μπροστά στον φάκελο και αυτό που κολλάμε στο εσωτερικό του φακέλου)\nΤο παζλ (Εκτυπώνουμε σε χρωματιστό χαρτί, πλαστικοποιούμε και κόβουμε)\nΜια παρόμοια βιωματική δραστηριότητα, που είχαμε δημοσιεύσει στο παρελθόν, θα βρείτε εδώ. Αντί για παζλ, τα παιδιά καλούνται να φτιάξουν τρουφάκια. Λόγω της πανδημίας αποφεύγουμε να φτιάχνουμε κάτι φαγώσιμο προς το παρόν.\nΕτικέτες δραστηριότητες, Παγκόσμιες μέρες, παιχνίδια, παιχνίδια συνεργασίας


ΟΦΗ από δηλητήριο δάγκωσε και τον Αρη! | Έθνος\nΑΘΛΗΤΙΣΜΟΣ 14.12.2019 19:08 Newsroom\nΟ Αρης άνοιξε το σκορ μόλις στο 12' με κοντινό πλασέ του Ιντέγε (το τέταρτο γκολ στο πρωτάθλημα) έπειτα από εκτέλεση κόρνερ, αλλά ο ΟΦΗ ισοφάρισε στο 30' με εξαιρετικό τελείωμα του Βαζ (το πρώτο του εφετινό στη Super League) από το ύψος του πέναλτι.\nΗ αναγκαστική αλλαγή του Σεμέντο στο α' ημίχρονο, έφερε... τυχαία στον αγωνιστικό χώρο τον Φερέιρα Σόουζα, ο οποίος στο 71' χρίστηκε σκόρερ για τον ΟΦΗ (2-1) έπειτα από αδράνεια της άμυνας του Αρη.\nΚαι προτού προλάβουν να συνέλθουν οι «κίτρινοι» ήρθε και το τελειωτικό χτύπημα από τον Φιγκεϊρέδο στο 73' έπειτα από θαυμάσια ασίστ του Τσιλιανίδη. Μάλιστα ο Φιγκεϊρέδο είχε μεγάλη ευκαιρία για να σκοράρει στο 77' αλλά το σουτ που έκανε τράνταξε το δοκάρι.\nΟΦΗ (Σίμος): Σωτηρίου, Κοροβέσης, Μαρινάκης, Γιαννούλης, Κουτρουμπής, Σακόρ, Τσιλιανίδης, Νέιρα, Φιγκεϊρέδο (89' Μάνος), Βαζ (77' Στάικος), Σεμέντο (37' Φερέιρα).\nΑρης (Ενινγκ): Κουέστα, Σούντγκρεν, Βέλεθ, Ρόουζ, Σάσα, Μπα, Ματίγια (88' Τόνσο), Γκάμα (68' Μαντσίνι), Φετφατζίδης, Λάρσον (79' Ντιγκινί), Ιντέγε.\nΟΦΗ - Αστέρας Τρίπολης 0-1: Δεν είχε Μπαράλες αλλά είχε... Τζίμα